BRISEL POBESNEO NA TRAMPA ZBOG SRBIJE – ISPALI STE IZ PRIČE: Nije spomenuo ključnu reč i zbog toga će ga mrzeti još više! – Portal za sve nacije i sve generacije\nHome / Vijesti / Svijet / BRISEL POBESNEO NA TRAMPA ZBOG SRBIJE – ISPALI STE IZ PRIČE: Nije spomenuo ključnu reč i zbog toga će ga mrzeti još više!\nBRISEL POBESNEO NA TRAMPA ZBOG SRBIJE – ISPALI STE IZ PRIČE: Nije spomenuo ključnu reč i zbog toga će ga mrzeti još više!\nadmin 16 Februara, 2017\tSvijet, Vijesti Leave a comment 1,528 Views\n22 dana ago\nDonald Tramp je ovih dana zadao novi udarac Briselu budući da je njegova administracija u poruci poslatoj Srbiji povodom Dana državnosti izostavila da spomene podršku priključenju naše zemlje Evropskoj uniji.\nU radikalnom zaokretu u odnosu na spoljnu politiku Baraka Obame, koji je u prošlogodišnjoj čestitiki snažno podržao napore Srbije da se pridruži evropskom bloku, Trampova administracija fokusirala se na rastuću saradnju zemlje sa NATO.\nEkspanzionističke namere Brisela ka nekadašnjim komunističkim uporištima u istočnoj Evropi ne odgovaraju ruskom predsedniku Vladimiru Putinu koji je, prenose zapadni mediji, verovatno oduševljen promenom kursa Vašingtona.\nPoruku srpskom narodu poslao je Reks Tilerson, novi američki državni sekretar, uoči obeležavanja 15. februara, Dana državnosti.\nVašington je u ranijim porukama podvlačio referencu koja se odnosila na evropske ambicije Srbije, ali je u ovogodišnjoj Brisel potpuno izostavljen iz poruke.\nNaizgled svesna odluka da se još jednom javno nipodaštava EU neće iznenditi eurokrate, ali ipak ističe koliko su poljuljane transatlantske veze u poslednjih mesec dana.ž\nTramp ratuje rečima s evropskim liderima kako zbog podržavanja Bregzita, tako i zbog tvrdnji da je evropska valuta „štetan projekat koji bi trebalo ukinuti“.\nEvropski političari optužili su novo američko rukovodstvo za podrivanje 50 godina starog partnerstva optuživši Trampa da otvoreno pokušava da dovede do propasti bloka.\nOn je zauzvrat za američkog ambasadora u EU predložio profesora Teda Maloha, evroskeptičnog ekonomistu, koji je izjavio da bi Grčka trebalo da napusti evrozonu.\nU svojoj poruci, nekadašnji naftni magnat Tilerson je Srbiji poželeo „prosperitetnu budućnost“ uz ohrabrenje da nastavi poboljšavanje odnosa sa susednim zemljama.\nOn je pohvalio stalne napore zemlje za unapređenje ekonomskih reformi, za jačanje vladavine prava i poboljšanje odnosa sa komšijama što je opisao kao „temelje regionalne stabilnosti i ekonomskog rasta“, prenosi AFP.\nZvaničnici Stejt departmenta odbili su da potvrde da li predsednik Tramp i dalje podržava planirani ulazak Srbije u evropski projekat.\nUmesto toga, jedan anonimni izvor koji nije ovlašćen da govori u ime vlade, istakao je da „Sjedinjene Američke Države u potpunosti podržavaju napore Srbije za pristupanje Evropskoj uniji“, piše britanski „Ekspres“.\n– I dalje cenimo bliske i kooperativne bezbednosne veze sa Srbijom kao i rastuće partnerstvo sa NATO – rekao je pomenuti izvor.\nIpak, ocenjuju strani mediji, situacija je daleko od prošlogodišnje kada je Obamina administracija sa veličanjem govorila o Evropskoj uniji čvrsto podržavajući napore Srbije da se priključi briselskoj porodici.\nDžon Keri, prethodni državni sekretar, u svojoj poruci je poručio: „Pozdravljamo srpsku predanost evropskom procesu i srodnim reformama.“\n– Težak rad na usvajanju evropskih normi i standarda dovešće do prosperitetnije, demokratičnije Srbije, u potpunosti integrisane u evroatlantske institucije – poručio je tada Keri.\nKako opisuju zapadni mediji, Srbija je 2009. konkurisala za članstvo uprkos velikom skepticizmu u narodu, a od 2014. aktivno pregovara o budućem članstvu.\nSrbiju opisuju kao najnapredniju od svih balkanskih zemalja koje čekaju na ulazak u blok, ali su evropski zvaničnici nedavno otkrili da se pristupanje neće dogoditi dok Žan Klod Junker ne napusti položaj 2019.\nTilerson: Nastavljamo da podržavamo Kosovo\nUoči 17. februara, dana koju samoproklamovana republika Kosovo slavi kao godišnjicu nezavisnosti, Reks Tilerson je poslao poruku potvrdivši posvećenost SAD „miru i prosperietu“, prenosi „Sputnik international“.\n– Sjedinjene Američke Države nastavljaju da pomažu Kosovu i nastavićemo saradnju sa njegovim liderima i narodom kako bismo doneli mir i prosperitet – rekao je Tilerson u poruci u kojoj se navodi i da Kosovo proslavlja „devetu godišnjicu nezavisnosti“.\n– SAD visoko vrednuje snažno prijateljstvo sa Kosovom zasnovanom na međusobnim aspiracaijama ka stabilnosti, miru i prosperitetu za sve naše građane. Pozdravljamo napredak koji je pokazao narod Kosova u razvijanju demokratskih, multietničkih institucija – dodao je državni sekretar.\nPrevious RUSKI MEDIJI TVRDE: Nikolić ima podršku Rusije!\nNext VATROGASCI U ŠOKU: Mislili da je Bosanac na autoputu u Njemačkoj poginuo, kad su prišli autu…\nSukob poslanika zbog dijaloga sa Beogradom, umalo došlo do FIZIČKOG OBRAČUNA (VIDEO)\nKRIZA U VLADI SRBIJE: Ovi ministri LETE IZ VLADE?!\nŠTA REČE FEDERIKA? Mogerini kaže da Priština blokira dijalog taksama, pa dodala: Rusija i Kina mogu u dijalog!\nŠTA STOJI IZA VUČIĆEVOG GOVORA NA IZVRŠNOM ODBORU? Velike promene u SNS, u problemu i JEDAN MINISTAR\nRAFALIMA NA MIGRANTE KOD EKONOMSKOG FAKULTETA U BEOGRADU : Povredjeni azilanti u Beogradu\nPRESTAĆETE ODMAH: Evo šta će se desiti u vašem telu kada prestanete da jedete HLEB\n23 Februara, 2017\nTRAMP KRENUO u obračun sa DŽIHADISTIMA\n22 Februara, 2017\nSVET BRUJI O IZVEŠTAJU BRITANSKOG AGENTA O TRAMPU: Ovo nije smelo da procuri u javnost, jedan detalj šokirao sve!\nRusija je bila sprečena da uradi ono što je neophodno da bi se rešio problem Kosova!


Šta je to ZAVNOBIH? – KO SDP BiH Tuzla\nZasjedanje je počelo 25. novembra 1943. u 19 sati, a završeno je 26. novembra u 4 sata ujutro.\nOvoj osnivačkoj skupštini prisustvovalo je 247 delegata iz svih krajeva BiH, od kojih 173 sa pravom glasa. Na prvom zasjedanju ( bilo su ukupno tri,1943, 1944, i 1945 ), ZAVNOBiH je formalno konstituisan kao opštepolitičko predstavništvo Narodno-oslobodilačkog pokreta (NOP) Bosne i Hercegovine, ali je u stvarnosti i praksi djelovao kao njen najviši organ vlasti.\nOdbornici su usvojili Rezoluciju ZAVNOBiH-a i Proglas narodima BiH u kojima se ističe da ubuduće BiH i njene narode u zemlji i inostranstvu, mogu zastupati i predstavljati samo ZAVNOBiH i AVNOJ. Ovim aktima istovremeno je izražena odlučnost naroda BiH da njihova zemlja, koja nije ni srpska, ni hrvatska, ni muslimanska, nego i srpska i muslimanska i hrvatska, bude zbratimljena zajednica u kojoj će biti osigurana puna ravnopravnost svih Srba, Muslimana i Hrvata.\nNa zasjedanju je konstituisano Predsjedništvo ZAVNOBiH-a, sastavljeno od 31 člana, a za predsjednika je izabran dr. Vojislav Kecmanović, ljekar iz Bijeljine.\nIzabrana je i delegacija od 58 članova koja će predstavljati BiH na Drugom zasjedanju AVNOJ-a 29. novembar 1943 u Jajcu gdje su potvrđene odluke donesene na prvom zasjedanju ZAVNOBIH-a.


Baštalište - Slanci, Beograd\nBaštalište je baštenska zajednica u Slancima, 10km od centra Beograda. Po modelu zapadnoevropskih „community gardens“, a u duhu solidarnosti i deljenja uzgajamo organsko povrće za sopstvene potrebe na parceli od 18 ari. U tome nam pomažu volonteri iz grada, WWOOFeri, učenici lokalne osnovne škole "Ivan Milutinović" i meštani Slanaca.\nPošto grad Beograd zvanično još uvek ne prepoznaje potrebe građana, kao ni svoj interes da zapuštene gradske prostore pretvori u cvetnjake i povrnjake, odlučili smo da sopstvenim iskustvom proverimo da li je ekipa „gradske dece“ sposobna da probudi u sebi „zeleni gen“ i uživa u plodovima svog rada.\nBaštalište je osnovano aprila 2013, a njegovi osnivači su udruženja građana "Ama – Centar za negu čoveka i prirode" i "Beogradski festival cveća".


Otvoren Pravilnik Ministarstva poljoprivrede o nabavci kvalitetnih priplodnih grla | RTK\nOtvoren Pravilnik Ministarstva poljoprivrede o nabavci kvalitetnih priplodnih grla\nPravilnik Ministarstva poljoprivrede o nabavci kvalitetnih priplodnih grla u stočarstvu, junica, koza i ovaca, otvoren je danas, a prijave se mogu podnositi do 15. oktobra.\nZa sve informacije o neophodnoj dokumentaciji i uslovima, kao i pomoći pri popunjavanju zahteva, proizvodači se mogu obratiti savetodavcima Poljoprivredne savetodavne i stručne službe Kruševac, podseća savetodavac za agroekonomiju Zoran Starinac.\nDo kraja avgusta, aktuelan je i podsticaj za primarnu biljnu proizvodnju, odnosno za nabavku opreme i mehanizacije, nabavljenu od prvog januara ove godine.\nIznosi su promenjeni u odnosu na prethodnu godinu, tako da je minimalni iznos po investiciji 50 hiljada, a minimalni iznos zahteva – 65 hiljada dinara, što konkretno, podrazumeva, jednu investiciju u iznosu najmanje od 65 hiljada dinara, ili najmanje, dve investicije od po 50 hiljada dinara.\nPrethodno : Na 9. Medjunarodnom sajmu naoružanja i vojne opreme i sedam firmi iz Rasinskog okruga\nSledeće : Tretman suzbijanja odraslih formi komaraca sa zemlje 3. i 4. jula


Poslednja izmena 15:28\n10.02.2017 u 19:01\nTone dimljenog mesa na zlatiborskoj „Pršutijadi”\nMačkat – Počela je danas i ceo vikend traje 17. „Pršutijada” u Mačkatu pod Zlatiborom. Tone rumenog dimljenog mesa iz domaće radinosti ovih sela – pršute, slanine, kobasice, stelje, čvaraka, kavurme – izneto je na sajamske tezge i uz popuste ponuđeno kupcima. Zasvirale su trube, zaigralo kolo, odjekuju zdravice i okreću se jaganjci u slavu domaćinske proizvodnje, najbolje pršute i vekovne tradicije. Ovaj sajam okupio je 16 proizvođača suvomesnatih proizvoda iz Mačkata, Krive Reke, Kačera. Sve su to vredni domaćini sa razvijenom porodičnom proizvodnjom, modernim preradnim kapacitetima i osvojenim tržištem. Oni su ceo prostor na „Pršutijadi”, sasvim ispunjen posetiocima, okitili biranim suvim mesom. A ocenjivačka komisija beogradskog „Jugoinspekta” od 10 članova proverila je kvalitet\n26.05.2020 u 15:12\nJoš 34 slučaja zaraze koronavirusom\n26.05.2020 u 14:49


"Ne postoji uslov za članstvo u jednoj organizaciji u vidu članstva u drugoj. Ulazak u NATO nije nikakav preduslov za članstvo u Evropskoj uniji. Srbija je ponosna, pametna, posvećena bezbednosti, miru i sami će te doneti odluku kojoj oganizaciji ćete pripadati", poručio je vrhovni komandant NATO za Evropu.\n"Njegova svrha je da podržava sigurnost i stabilnost i on će nastaviti to da radi. Svi mi imamo obavezu da sagledamo sve događaje koji se dešavaju, a naročito nakon završetka tih događaja, kako bismo našli načine na koje možemo da postanemo bolji. A kao što svi znamo, u mnogim vojnim situacijama ne možemo preterati sa komunikacijom. I ovo može biti slučaj u kom nastavljamo da nalazimo načine da komuniciramo sve brže i brže", rekao je Volters.\nAleksandar Vučić i Tod Volters\n"Kao profesionalna vojna snaga uvek revidiramo naše procese i procedure kako bismo unapredili našu brzinu i linije komunikacije", istakao je Volters.\n"Sve ostale diskusije koje ste pomenuli, njima se bavi političko krilo NATO, to je odgovornost generalnog sekretara i on je toga svestan u potpunosti. Ono što sam ja uradio u ime generalnog sekretara je da obezbedim da ono što se traži od KFOR-a nastavi da se sprovodi i moj fokus će ostati na tome", rekao je Volters.\n"Mi smo imali vežbe sa vašim oficirima i vojskom. Ono što zaista inspiriše jeste da su tokom tih vežbi mnogi partneri iz NATO mnogo naučili od svojih srpskih partnera zahvaljući uslovima u kojima živite i izazovima sa kojima ste se susretali", rekao je on.\nTokom susreta sa Mojsilovićem potvrđeno je strateško opredeljenje Srbije kao vojno neutralne države, a razmatrane su i mogućnosti za dalji razvoj saradnje kroz postojeće mehanizme Partnerstva za mir i usvojeni Individualni akcioni plan partnerstva.


Obrazovni sistem Архиве - UNBOX Hab\nTajne uspešnih obrazovnih sistema, iz ugla nastavnika!\nSigurno ste se nekad zapitali u čemu je tajna uspešnosti pojedinih obrazovnih sistema. Da li je nova tehnologija, kultura, odnos između nastavnika i učenika, ili od svega po malo? Nastavite da čitate i saznajte na koji način obrazovni sistemi Finske i Južne Koreje podstiču razvoj nastavika i kako oni zatim doprinose njihovoj uspešnosti!\nTajne uspešnih obrazovnih sistema\nSvaka država različito organizuje obrazovni sistem, u skladu sa svojim ciljevima i mogućnostima. Sigurno ste se nekad zapitali u čemu je tajna uspeha drugih obrazovnih sistema, zar ne? E pa, hajde da napravimo komparaciju neka dva i vidimo!\n5 bitnih stvari kojima nas škola ne uči\nIzdvojili smo 5 primera koji bi objasnili kakva je to nadogradnja potrebna našem obrazovnom sistemu da bismo postigli što bolji uspeh kasnije u životu.


Knežević: Crna Gora mora ostati vojno neutralna zemlja – DNP\nIZLAGANJE PREDSJEDNIKA DNP-a MILANA KNEŽEVIĆA NA MEĐUNARODNOM FORUMU U MOSKVI „Uloga diplomatije u razvoju međunarodne humanitarne saradnje“\nNajveći bezbjednosni izazov današnjice, eskalacija terorizma, podsjetili su čitav svijet kako akti jednostrane primjene sile uz brutalno kršenje međunarodnih normi, mogu dovesti do nesagledivih posledica po čitavo čovječanstvo.\nNakon što je NATO bombardovao SR Jugoslaviju 1999. bez odluke Savjeta bezbjednosti i nakon prekrajanja granica u Evropi kroz priznanje zapadnih zemalja jednostrano proglašene nezavisnosti Kosova, prvi put nakon Drugog svjetskog rata, stvoren je opasan presedan čije dramatične posledice osjeća čitav svijet. Nastala je nova ideja da je primjena sile najefikasniji i legitiman način borbe za ostvarenje političkih ciljeva. Događaji koji su uslijedili, od 11. septembra 2001., američke invazije na Irak i Arapskog proljeća trajno su promijenili sliku u tom dijelu svijeta izazvavši buru nasilja, pokolja, i svrgavanje predsjednika spoljnjim intervencijama, građanskim ratovima čije se posledice prelivaju na ostatak svijeta.\nApsurd koji je nastao ogromnim jazom između ekspanzije međunarodnih normi i njihovim otvorenim kršenjem kroz pribegavanje sili pod izgovorom ostvarivanja humaniratnih interesa doveo je do marginalizovanja Ujedinjenih nacija koje su postale alibi za jednostrano djelovanje u cilju ostvarivanja ekspanzionističkih poriva pojedinih zemalja. Učestali teroristički napadi i priliv ogromnog broja izbjeglica iz ratom zahvaćenih područja na Bliskom istoku pokazao je ranjivost i EU čime se ponovo otvorilo pitanje da li su zemlje članice u stanju da se bore sa novim bezbjednosnim izazovima.\nSve ovo ukazuje da ne može jedna sila, zemlja ili organizacija, imati lidersku poziciju u svijetu. Multipolarna saradnja najmoćnijih zemalja Rusije, Kine, SAD, Indije, EU jedini je put rešavanja problema na planetarnom nivou. Promjene na geopolitičkom planu kroz nezadrživo jačanje Rusije, osnivanje BRIKS-a i uključivanje sve većeg broja zemalja u svjetska dešavanja potvrđuju srećnu okolnost da je unilateralizam kao sublimacija moći u jednoj velesili iza nas i da će ravnoteža snaga onemogućiti jednostrano nametanje volje silom.\nUpravo zato vojne i ofanzivne alijanse poput NATO-a moraju redefinisati svoju ulogu u svijetu, zasnovanu na dosadašnjim iskustvima i novim poretkom stvari. To je jedan od razloga zbog kog se Demokratska narodna partija čiji sam predsjednik protivi učlanjenju Crne Gore u ovu političko-vojnu alijansu.\nI upravo na ovom pitanju se može najbolje predstaviti stanje u Crnoj Gori, maloj zemlji na Balkanu, koja je već 25 godina pod vladavinom jednog čovjeka i jedne partije. Uz pomoć određenih spoljnih činilaca koji su sprovodili svoje političke i finansijske interese, premijer Milo Đukanović, je zahvaljujući svim pokradenim izbornim ciklusima od 1997. , uključujući i referendum, zaokružio koncept privatne drzave, čiji su on i uski krug njegovih najblizih saradnika, postali formalni i neformalni vlasnici, o čemu postoje mnogobrojni dokazi poznati i međunarodnoj zajednici. Zbog toga je DF, najjači opozicioni savez, čiji je jedan od osnivača i stranka koju predstavljam, 27. septembra otpočeo proteste sa ciljem formiranja prelazne Vlade koja bi organizovala prve slobodne i fer izbore u Crnoj Gori. Naši protesti su nakon 21 – og dana razbijeni brutalnom akcijom policije, koja je protivno Ustavu i zakonima, prebijala mirne demonstrante, poslanike, od kojih su neki bili i uhapšeni. U toj akciji policije i neuniformisanih grupacija, ja sam kao lider parlamentarne politicke stranke, napadnut od strane jos uvijek neidentifikovanog neuniformisanog lica, nakon čijeg napada sam zavrsio u bolnici. Danas su protiv mene i jos dvojice kolega iz naseg saveza podignute krivicne prijave za rusenje ustavnog poretka i napada na službeno lice. Administrativni odbor je dao saglasnost da nam se ukine poslanicki imunitet i mi ovih dana ocekujemo da nam većina u crnogorskom parlamentu izglasa skidanje imuniteta, kako bi Djukanović ubrzao politicku hajku i progon neistomišljenika. Naravno, oni koji su tokom brutalne intervencije prebijali mirne demonstrante 17. i 24. oktobra nisu identifikovani, a po svemu sudeći, nece ni biti. Ono sto želim posebno naglasiti, sve vrijeme trajanja naših protesta, Djukanovićev rezim je optuživao Rusiju i Srbiju da stoje kao ideološka i finansijska logistika protestima. Zbog toga želim, ovdje u Moskvi, da pošaljem jasnu poruku, iza protesta u Crnoj Gori isključivo stoji slobodoumni i nepokolebljivi narod koji se bori za osnovne demokratske vrijednosti : slobodne i poštene izbore. A to što većina gradjana Crne Gore koji su dolazili na naše proteste u Rusiji vide saveznika i zaštitnika predstavlja jasan pokazatelj kakvu antidržavnu politiku vodi Djukanovićev režim.\nAdministrator DNP\t2015-11-28T09:14:50+01:00\tNovember 28th, 2015|


DAN VOJSKE SRBIJE »\n24. aprila 2018. Sajt Kluba\t2018, Arhiva vesti\nVojska Srbije, proslavila je 23.04.2018. svoj praznik u spomen na dan kada je 1815. godine podignut Drugi srpski ustanak, koji je bio prekretnica u stvaranju srpske moderne države i vojske. Vojska Srbije je danas dostojan nastavljač ustaničkih tradicija, slobodarskog duha i moralnog uzdignuća stvaraoca srpske moderne države, na ponos naše Srbije i svih njenih građana.\nSvečanosti povodom Dana Vojske Srbije (VS) uz prisustvo brojnih građana i uz podršku lokalnih samouprava, organizovane su na gradskim trgovima i ulicama u Kruševcu, Zaječaru, Pančevu, Novom Sadu, Kraljevu i Nišu.\nI ovaj put komande i jedinice VS su pokazali vrhunski nivo obučenosti i uvežbanosti, moralnu čvrstinu i odlučnost da će i u buduće beskompromisno braniti zemlju od oružanog ugrožavanja spolja i izvršavati druge misije i zadatke u skladu sa Ustavom, zakonom i usvojenim doktrinarnim dokumentima u oblasti bezbednosti i odbrane, poštujući sve principe međunarodnog prava koji regulišu upotrebu sile.\nPredsednik Srbije Aleksandar Vučić je povodom Dana VS priredio u zgradi generalnog sekretarijata predsednika Srbije prijem na kome su prisustvovali predstavnici Vlade, ministar odbrane A. Vulin, načelnik Generalštaba general LJ. Diković, predstavnici ministarstva odbrane i VS, kao i nekadašnji visoki vojni rukovodioci i veterani.\nPrijemu kod predsednika Srbije prisustvovali su članovi organa Kluba generala i admirala Srbije (Predsednik Skupštine, Predsednik IO i članovi IO Kluba, kao i bivši načelnici Generalštaba).\nPored navedenih aktivnosti povodom Dana VS održana je Svečana akademija u Centru «Sava», kao centralni događaj, na kojoj su prisustvovali predstavnici najvišeg državnog i vojnog rukovodstva, kao i predstavnici društvenog, kulrturnog i verskog života, te mnogobrojni strani ambasadori. Na svečanoj akademiji prisustvovao je i veliki broj članova Kluba.\nOsnovna poruka sa vih svečanih događaja bila je izražavanje jedinstva u proslavi praznika i sećanja na istorijske događaje oslobodilačkih i odbrambenih ratova Srbije, značajnih ne uvek samo za našu zemlju, već i za Evropu i ceo svet.\nKlub generala i admirala Srbije i ovaj put je ostvario odličnu saradnju sa Ministarstvom odbrane i Generalštabom VS tokom obeležavanja Dana VS. Delegacija Kluba i svi članovi Kluba bili su dostojno prihvaćeni i uvaženi tokom svih svečanih aktivnosti, koje su iskorištene za dogovaranje novih oblika saradnje Kluba sa MO i VS.


JASMINA MILOVANOVIĆ DVA PUTA PETA U RUŠAMA - SDPlus\nNajbolja smederevska pištoljašica Jasmina Milovanović dva puta je osvojila peto mesto u finalima 25. Međunarodnog turnira u Rušama, a ekipno reprezentacija Srbije osvojila je dva puta drugo mesto. Pored Jasmine u srpskom timu su bile Zorana Arunović i Bobana Momčilović Veličković.\nDva puta u dva dana proteklog vikenda naša najbolja takmičarka pištoljem Jasmina Milovanović nastupala je u finalima 25. Međunarodnog turnira u slovenačkom mestu Ruše, pored Maribora i dva puta bila peta. Zorana Arunović je oba dana pobeđivala u finalima, a Bobana Momčilović Veličković je oba puta bila sedma. Jasmina se prvog dana turnira plasirala u finale kao šesta sa 572 kruga, dok je drugog dana sa 568 krugova kao osma uhvatila priključak sa najboljima.\nPrvog dana naše seniorke pištoljem osvojile su drugo mesto ekipno sa ukupnim rezultatom od 1.722 kruga. Trijumfovao je tim Rusije sa 1.726 krugova, a treće mesto osvojila je reprezentacija Japana sa 1.695 krugova. Naše seniorke su sa 1.711 krugova i drugog dana bile druge iza Ruskinja koje su ponovile ukupan rezultat iz prvog dana, a treći tim Japana sa 1.701 krugom.Srpski strelci su osvojili ukupno 15 odličja (šest zlatnih, sedam srebrnih i dve bronzane medalje).\nNa najprestižnijem slovenačkom turniru vazdušnim oružjem ove godine učestvovali su takmičari iz osam zemalja. Naši strelci tradicionalno počinju takmičenja u novoj godini upravo na ovom turniru na kome tempiraju formu za jedno od najvažnijih takmičenja sezone, Prvenstvo Evrope vazdušnim oružjem, koje će se ove godine održati u drugoj polovini marta u Osijeku u susednoj Hrvatskoj. Jasmina Milovanović nakon porođaja prošle godine, uspešno se u ovoj sezoni vratila u reprezentaciju sa kojom je osvojila titulu evropskih prvakinja u Mariboru 2017. godine. Do evropskog prvenstva reprezentativki Srbije iz Smedereva predstoji još jedan važan nastup na Međunarodnom turniru vazdušnim oružjem koje će se održati u Minhenu u Nemačkoj od 23. do 27. januara.


Realova „desima” i u košarci, Obradović izgubio tek treće finale - Vijesti.me\n"KRALJEVSKI KLUB" OSVOJIO JUBILARNU TITULU\nNakon fudbalske sekcije, koja je to uradila 2014. godine, večeras su i košarkaši Real Madrida osvojili 10. titulu prvaka Evrope.\n"Kraljevski klub" je u finalu u Beogradu savladao Fenerbahče sa 85:80 i osvojio drugu titulu u ovom vijeku, nakon 2015. godine.\nTrener Fenera Željko Obradović, koji je takođe mogao da osvoji 10. titulu, izgubio je tek treće finale Evrolige.\nTrenutak odluke bio je 18 sekundi prije kraja, kada je pri rezultatu 81:78 Fabijen Kozer promašio oba slobodna bacanja, ali je Trej Tompkins uhvatio loptu u napadu i lagano poentirao.\nKozer je bio najefikasniji u domaćem timu sa 17 poena, MVP Evrolige Trej Tompkins je upisao 15 koševa, četiri asistencije i tri skoka, a dvocifren učinak je imao još samo i heroj Tompkins (10).\nNikolo Meli je sa 28 poena bio ubjedljivo najbolji igrač Fenerbahčea, ali ga je pratio samo Bred Vonamejker sa 14.\nEviva 4 mjeseca i 4 nedjelje\nbsbs 4 mjeseca i 4 nedjelje\nLos je bio Fener danas, Real odlican, zasluzeno nema sto.\nTrovač 4 mjeseca i 4 nedjelje\nReal osvojio zasluzeno nema sta, izbacili su panatenikos, pa cska u polufinalu i sad fener, tri velikana su srusili. Zao mi je samo zbog fenerofih navijaca koji su predivnu atmosferu u areni napravili. Sto se tice navijaca tu su fener, zalgiris, panatenikos, olimpijakos institucije za cska i real koji su najtrofejniji evropski klubovi.\nMetla 4 mjeseca i 4 nedjelje\n"MVP Evrolige Trej Tompkins je upisao 15 koševa, četiri asistencije i tri skoka, a dvocifren učinak je imao još samo i heroj Tompkins (10)." Onome ,ko nije gledao utakmicu,poslije ovoga što je napisano u "Vijestima" sve će biti jasno.Meni nije,jer nijesam znao da je Trej Tompkins MVP Evrolige.Ja sam mislio da je to Luka Dončić.Tako mi svih novinarskih istina.\ntoki2 4 mjeseca i 4 nedjelje\nDa... Real je formalno bio domaćin.


Politika nepravde - Vijesti.me\nPopulizam inspirisan levim ili desnim revolucijama u poslednjih stotinak godina jeste otvorena politika nepravdi. Ova karakteristika se vidi u obnovljenim populističkim pokretima i vladama širom sveta, posebno tamo gde bi upravo iz istorijskih razloga trebalo da ih nikako nema ili da bar ne stiču popularnost - u Evropi i SAD Edit\npopulizam, diktatura, autokratija (Foto: Shutterstock)\n16. septembar 2017, 09:01 ažurirano 3. februar 2019, 14:07\nPreuveličavanja, prikrivanje podataka i čista, ali navodno korisna, laž nisu karakteristike specifične za populizam. Svakako ne za njegove savremene obnovitelje. Koji, ovi današnji, nisu zapravo različiti od onih koje znamo već stotinak godina, od Oktobarske revolucije u Rusiji i od kraja Prvog svetskog rata. Populizam inspirisan levim ili desnim revolucijama u poslednjih stotinak godina jeste otvorena politika nepravdi. Ova karakteristika se vidi u obnovljenim populističkim pokretima i vladama širom sveta, a posebno tamo gde bi upravo iz istorijskih razloga trebalo da ih nikako nema ili da bar ne stiču popularnost - u Evropi i SAD.\nU kontekstu politike nepravdi, nezavisno od njenog uspeha, laži nisu samo izvrtanje činjenica ili preuveličavanje, već imaju moralnu težinu. Obično, u periodu uspona, vršenje nepravdi zanosi, to je Staljinovo stanje „opijenosti uspehom“. Što može da se izražava i u preuveličavanjima - o preporodu jedne ili druge vrste. Potom se, u periodu pada, laže i čine nepravde sasvim bezobzirno.


NENORMALNA SITUACIJA! Alimpijević: Došli smo u poziciju da se očekuju samo pobede! - Informer\nBeta | 21. 12. 2017.\nTrener košarkaša Crvene zvezde Dušan Alimpijević rekao je da je bilo vidno da njegova ekipa nije imala snage i koncentracije za utakmicu protiv Panatinaikosa\n- Defnitivno se vidi da je put ostavio traga i da nismo imali snage. U pojedinom trenucima igramo dobru odbranu i onda u poslednje četiri sekunde padne, a oni dodju do poena. To je pad koncentracije usled umora. Borili smo se koliko smo bili u mogućnosti u ovom trenutku - rekao je Alimpijević novinarima posle utakmice.\nZvezda je izgubila od Panatinaikosa sa 69:63 u 14. kolu Evrolige.\n- Nemojte zaboraviti da je ovaj tim sam došao u ovu nenormalnu situaciju da se od njega očekuje i postalo je normalno da pobeđuje u kontinuitetu. Verujemo da ćemo trudom i radom opet doći do toga - istakao je trener Zvezde.\nOn je ocenio da je igra u prvom poluvremenu odlučila utakmicu.\n- U prvom smo primili 41 poen, a u drugom 28. Mislim da je nedostatak koncentracije uticao na igru u prvom delu. Velike greške smo pravili, a nisu ih pravili samo mladi, već i iskusniji igrači. Nismo imali snage da se izdignemo - istakao je Alimpijević.\nNa konstataciju novinara da suđenje u pojedinim trenucima nije bilo ravnopravno, Alimpijević je rekao da se slaže, ali da ne želi da komentariše.\nKK Crvena zvezda Dušan Alimpijević Panatinaikos Evroliga\nSA VALENSIJOM ZAGREVANJE ZA ABA! Alimpijević: Sledi najvažniji deo sezone!


Istorija kumulativnih ispravki za .NET Framework za Windows 10 verzije 2004 i Windows Server, verzija 2004\nVerzija: .NET Framework 3,5, .NET Framework 4,8\nNa levoj strani ove stranice možete da pronađete listu svih kumulativnih ispravki za .NET Framework koji su izdati za ovu verziju operativnog sistema Windows. Takođe možete pronaći više informacija o izdanjima i svim poznatim problemima.\nNajvaznije najnovije ispravke osigurava da dobijate i sve prethodne ispravke koje ste možda propustili, uključujući sve važne bezbednosne ispravke.\nAko imate pitanja ili vam je potrebna pomoć da aktivirate ili rešite probleme sa operativnim sistemom Windows, pogledajte sledeće teme pomoći:\nZa više informacija o kumulativnim ispravkama za .NET Framework za Windows 10 April 2019 Update (verzija 2004) pogledajte ovu objavu.\nZa informacije o ažuriranju pogledajte odeljak ažuriranje operativnog sistema Windows 10.\nAko imate pitanja o ručnom instaliranju ili uklanjanju ispravke, pogledajte odeljak " Ažuriranje Windowsa": najčešća pitanja.\nDobijam poruku o grešci prilikom ažuriranja? Pogledajte odeljak Rešavanje problema pri ažuriranju operativnog sistema Windows 10.\nAko morate da aktivirate Windows, pogledajte odeljak Aktivacija operativnog sistema Windows 10. Ako imate problema sa aktiviranjem operativnog sistema Windows, pogledajte odeljak Dobijanje pomoći za Windows aktivacije grešaka.


Ambasador Rusije u Srbiji Aleksandara Bocan-Harčenko izjavio je danas da je "smešna izjava" premijera Kosova u ostavci Ramuša Haradinaja da se Rusija zalaže za podelu Kosova.\n"Nikada nismo pokretali sličnu ideju o teritorijalnoj korekciji. Na marginama je bilo takvih predloga, uključujući period pregovora o statusu, ali nikada zvanično nisu bile na pregovaračkom stolu", kazao je Bocan-Harčenko tokom gostovanja na televiziji N1.\n"I više mogućnosti da bude nađena neka odluka, sveobuhvatna i na osnovu međunarodnog prava. Pre svega želim da u prvom redu naglasim da Rezolucija 1244 postoji i ona mora da bude zbog toga temelj za svaku vrstu pregovora", istakao je Bocan-Harčenko.\n"Redovne diskusije (o Kosovu) moraju da se nastavljaju, i to je jedno od pitanja u delokrugu Saveta bezbednosti UN. Zato je nemoguće da Rusija ne učestvuje i ne ostane faktor rešavanja i nekih odluka", kazao je Bocan-Harčenko.\nKako je naveo, Rusija želi da pomogne Srbiji i regionu da postane stabilan region saradnje, integracije i mira, i uveren je da je dugoročna, pravedna i međunarodno pravna odluka, na bazi kompromisa Beograda i Prištine, moguća, i da bi na kraju trebalo da bude potvrđena i odobrena od strane Saveta bezbednosti UN.


Iran će kupiti 114 aviona „Erbas“ - 16.01.2016, Sputnik Srbija\nIran je postigao dogovor o kupovini 114 civilnih aviona od evropskog proizvođača „Erbas“, saopštio je iranski ministar transporta uoči očekivanog ukidanja... 16.01.2016, Sputnik Srbija\nvesti, ekonomija, svet, iran, abas akundi, erbas\nIran je postigao dogovor o kupovini 114 civilnih aviona od evropskog proizvođača „Erbas“, saopštio je iranski ministar transporta uoči očekivanog ukidanja međunarodnih sankcija toj zemlji.\n„Mi smo preduzeli prvi korak, dogovorivši kupovinu 114 aviona ’Erbasa‘“, rekao je ministar Abas Akundi.\n16 Januar 2016, 20:07\nKako prenosi Rojters, „Erbas“ je saopštio da neće voditi trgovinske pregovore sa Iranom dok sankcije ne budu formalno ukinute.\nOčekuje se da će do ukidanja sankcija doći kasnije danas, dok je u Beču u toku sastanak diplomata, a istovremeno je Iran saopštio da je oslobodio četvoro američkih državljana iz zatvora.\n„Iako je jasno da su Iranu potrebni novi avioni, moramo striktno poštovati zakon i dok sve mere u vezi sa embargom ne budu ukinute neće biti komercijalnih razgovora“, rekao je portparol „Erbasa“.\nAmerički državni sekretar Džon Keri doputovao je u danas u Beč pošto su Iran i zapadne sile finalizovale sporazume o ukidanju sankcija Teheranu posle postizanja istorijskog sporazuma o ograničavanju iranskog nuklearnog programa.\nOčekuje se da sankcije budu ukinute danas nakon što Međunarodna agencija za nuklearnu energiju (IAEA) objavi izveštaj koji će verifikovati napredak Irana.


13/08/2018 - podunavlje.info\nSMEDEREVO, 13. avgust 2018 – U toku su radovi na izvođenju vodovodne mreže u ulicama Živote Lukića i Bukuljskoj u Smederevu, u dužini od oko 1000 metara. Planirana vrednost radova je 5,3 miliona dinara, izjavio je danas Srđan Stojković, direktor JKP Vodovod Smederevo. „Imamo oko 40 priključaka koji su imali neredovno vodosnabdevanje. Linija je išla kroz dvorišta, nije bila tehnički…\nJKP Vodovod Smederevo, Saša Botić, Srđan StojkovićLeave a comment\nSMEDEREVO, 13. avgust 2018 – Grad Smederevo je danas objavio „Pozivno pismo“ učesnicima Sajma privrede koji se održava u okviru „Smederevske jeseni“, od 7. do 9. septembra ove godine. Kako bi sa onim što im radi firma, proizvodima i uslugama upoznali potencijalne poslovne partnere, potrošače i korisnike usluga, učesnici treba da izdvoje od 1.800 do 2.160 dinara po kvadratnom metru…\n„Smederevska jesen“, Grad Smederevo, Sajam privredeLeave a comment\nMasuki nagrada publike u Mrkonjić Gradu\nVELIKA PLANA, 13 avgust 2018 – Predstava “Vila Sašino”, nastala prema tekstu Gorana Markovića, a u režiji Miloša Jagodića, u izvođenju ansambla pozorišta “Masuka” iz Velike Plane prema oceni publike proglašena je za najbolju na 10. Danima pozorišta u Mrkonjić Gradu. Osim ove, u konkurenciji su bile i predstave “Preljubnici” Kulturnog centra “Radoje Domanović” iz Rače, “Ostajte” studenata Nezavisnog univerziteta…\n“Vila Sašino”, Goran Marković, Miloš Jagodić, Pozorište MasukaLeave a comment\n04/07/2022, 5:09 pm


Nemačka uvodi putarinu za kamione na svim magistralnim putevima - Pluton Logistics\nNemačka uvodi putarinu za kamione na svim magistralnim putevima\n11. maja 2016. 23. aprila 2017. marko\tNemačka putarina, putarine u Nemačkoj\nNemačka planira da 2018. godine proširi putarinu za kamione na celu mrežu glavnih puteva u zemlji. Putarina, koja postoji već 11 godina, sada se naplaćuje na autoptevima i nekoliko drugih glavnih saobraćajnica, a Kabinet je danas odobrio da naplata putarine u julu 2018. godine počne da se primenjuje na sve puteve pod federalnom kontrolom.\nTo znači da će se putarina plaćati na još 40.000 kilometara puteva. Ministar saobraćaja Aleksander Dobrint izjavio je da će država time dobiti dodatne prihode od 2 mlrd EUR godišnje, što će biti uloženo u modernizaciju puteva.\nUvođenjem putarina za magistralne puteve želi se sprečiti i praksa po kojoj su prevozničke kompanije svoja vozila, kako bi uštedele putarine, usmeravale na magistrale što je u nekim delovima Nemačke redovno rezultiralo saobraćajnim kolapsom.\n← Brza, pouzdana i ekonomična rešenja u izvozu za Evropu i svet\nSrpska carina podržava „zeleni koridor“ za izvoz robe u Rusiju →\nNajskuplja vinjeta 20 EUR – Novi sistem putarine u Nemačkoj od jeseni 2017.\n29. septembra 2019. marko


"Fizički nemoguće prisustvovati ustoličenju patrijarha Irineja" - Klix.ba\n"Fizički nemoguće prisustvovati ustoličenju patrijarha Irineja"\n28.9.2010. u 14:00\nČlan Predsjedništva BiH iz Republike Srpske (RS) Nebojša Radmanović izjavio je danas da neće moći prisustvovati ustoličenju Njegove svetosti patrijarha srpskog Irineja u Pećkoj patrijaršiji, 3. oktobra, iako je dobio poziv, jer se tog dana održavaju izbori u BiH, a i put nije jednostavan.\n"Ne govorim o želji, već jednostavno to nije fizički moguće uraditi u ovom momentu. U BiH su izbori, put nije jednostavan, ne ulazeći u ocjene o Kosovu, zašto put nije jednostavan i zašto se sve ovo sada dešava na Kosovu, a ne 15 dana prije ili 15 dana poslije", rekao je Radmanović novinarima u Banjaluci.\nOn je ocijenio da je za zvaničnike iz BiH komplikovano da na dan izbora putuju nekoliko sati uz niz prevoznih sredstava i odobrenja, te da je zbog toga sad već potpuno jasno da on neće biti u Pećkoj patrijaršiji 3. oktobra.\n"BiH nije priznala Kosovo i iz toga proizlaze svi ostali potezi, pa tako i putovanja iz Kosova u BiH i obratno", naglasio je Radmanović.\nOn je objasnio da kosovski dokumenti nisu priznati u BiH, ali da stanovnici Kosova mogu po pozivu i pojedinačno da dobiju ulazne vize za BiH na određen broj dana.\n"Nema kolektivnih prelazaka ni priznavanja dokumenata. Sličan, a možda i gori slučaj je kad idemo mi tamo. Nekad se sa humanitarnom pomoći prođe jednostavno, a nekad se prave barijere", naglasio je Radmanović.\nOn je ponovio da je Kosovo unutrašnja stvar Srbije, kao što su problemi u BiH unutrašnja stvar BiH.\n"Sve dok jedna strana ili više strana poziva strance u pomoć, ovdje neće biti rješenja i stalno ćemo imati probleme", istakao je Radmanović.\nUstoličenje patrijarha Irineja najavljeno je za nedjelju, 3. oktobra, a za taj dan zakazani su opšti izbori u BiH.\n"Ratni zločini procesuirat će se pred domaćim sudovima"\n28.09.2010. u 14:03


RTS :: Skupština o više zakonskih predloga\nPolitika Skupština o više zakonskih predloga\nSkupština o više zakonskih predloga\nutorak, 15. maj 2018, 10:31 -> 19:39\nPoslanici Skupštine Srbije raspravljali su o Leks specijalisu o izgradnji jeftinih vojnih stanova, dugo očekivanom zakonu o katastru i paketu saobraćajnih propisa. Potpredsednica Vlade Zorana Mihajlović izjavila je u parlamentu da bi izgradnja pod povoljnijim uslovima za njih mogla da počne krajem avgusta i to u Vranju, Nišu i Kraljevu, gde već postoje pripremljene lokacije.\nSkupšina Srbije završila je večeras rad, a rasprava o više zakonskih predloga, među kojima je i onaj u vezi sa izgradnjom stanova po subvencionisanim cenama za pripadnika snaga bezbednosti, nastaviće se sutra\nPotpredsednica Vlade rekla je da u raspravi povodom izgradnje stanova po povoljnijim uslovima za pripadnike snage bezbednosti, da neće postojati rang liste, a da će po usvajanju zakona o posebnim uslovima, Ministarstvo finansija utvrditi kriterijume za kreditnu sposobnost.\n"Način da se reši stambeno pitanje"\nMihajlovićeva je novinarima u parlamentu rekla da oko 30.000 ljudi koji su zaposleni u snagama bezbednosti nema rešeno stambeno pitanje, navodeći da je izgradnja stanova način da se to reši, ali i poveća BDP.\n"Mislimo da po završetku tenderskih procedura, izgradnja može da počne krajem avgusta u tri grada koja imaju potpuno pripremljene lokacije, a to su Kraljevo, Vranje i Niš", rekla je Mihajlovićeva.\nOna je dodala da vrednost svih stanova koji će se graditi u narednih nekoliko godina iznosi 64 miliona evra.\nMihajlovićeva je izrazila nadu da će poslanici usvojiti i izmene Zakona o bezbednosti saobraćaja i da će sada maksimalna brzina na auto-putu biti 130 kilometara na sat, umesto dosadšnjih 120.\nInače, Mihajlovićeva je predstavila poslanicima ukupno 20 zakona iz oblasti građevinarstva i saobraćaja, kao i zakone iz oblasti sprečavanja pranja novca, širenja oružja za masovno uništenje i finansiranja terorističkih organizacija, a koji su proistekli iz obaveze Srbije prema usvojenim konvecijama Ujedinjenih nacija.\nNotari će imati izvode iz katastra nepokretnosti\nNeke od novina koje predviđaju predloženi zakoni su, recimo, kad je reč o Predlogu zakona o postupku upisa u katastar nepokretnosti i vodova, da ubuduće građani i privreda neće morati da obilaze nekoliko šaltera i institucija da bi upisali imovinu u katastar, već će sve to raditi na jednom mestu - kod notara.\nPredlogom zakona o putevima uređuje se svojina nad javnim putevima i njihova evidencija u javnim knjigama, što je važno za nesmetano izvođenje radova na održavanju i rehabilitaciji. Biće precizirano ko je tačno nadležan za održavanje kojih puteva u Srbiji, Vojvodini i nekategorisanih puteva.\nPredlogom zakona o izmenama i dopunama Zakona o prevozu tereta u drumskom saobraćaju vrši se usklađivanje sa Zakonom o inspekcijskom nadzoru, što će doprineti efikasnijoj borbi protiv sive ekonomije i zaštititi prevoznike koji zakonito posluju, posebno mala i srednja preduzeća.\nPredlogom zakona o izmenama i dopunama Zakona o prevozu putnika u drumskom saobraćaju preciznije se reguliše izdavanja sertifikata o profesionalnoj osposobljenosti, kao i uslova za izmenu redova vožnji.\nPredviđene su veće kazne za prekršioce i jasna ovlašćenja inspekcija u cilju kontrole inostranih prevoznika.\nNa dnevnom redu je i Predlog zakona o izmenama i dopunama Zakona o plovidbi i lukama na unutrašnjim vodama kojim se propisuje rok od šest godina da sve nelegalne šljunkare (njih 150) budu premeštene na zvanična lučka područja na Savi, Dunavu i Tisi.\nOčekuje se da će ovaj zakon omogućiti da po osnovu lučkih taksi i lučkih naknada za pretovar šljunka i peska godišnji prihod bude oko 2,2 miliona evra.\nPoslanici su na početku sednice postavljali pitanja članovima vlade i državnim organima.


Izetbegović: Kusturica je veliki izdajnik! - B a l k a n o i d\nHome » »Unlabelled » Izetbegović: Kusturica je veliki izdajnik!\nNeočekivano i mimo dosadašnje prakse, dva od tri člana Predsedništva BiH - Željo Komšić iz reda hrvatskog naroda i bošnjački član Bakir Izetbegović - pokušali su da zabrane Oružanim snagama BiH da tehnički podrže snimanje filma "Na mlečnom putu" Emira Kusturice.\nSlučaj između dva člana Predsedništva i Kusturice počeo je pošto je u utorak Ministarstvo odbrane BiH potvrdilo da je producentska kuća iz Trebinja podnela zahtev za dobijanje određene količine vojnog naoružanja za potrebe snimanja Kusturičinog filma.\nTaj resor je saopštio da je to ustaljena procedura i da su neki rekviziti već korišćeni u filmu "U zemlji krvi i meda" Anđeline Džoli.\nUsledilo je, dan kasnije, saopštenje Predsedništva BiH kojim se načelniku Zajedničkog štaba Oružanih snaga BiH, generalmajoru Anti Jeleči, nalaže da suspenduje odluku Ministarstva odbrane BiH o izdavanju opreme i naoružanja sa pripadajućim vojnicima za potrebe Kusturičinog filma.\nSavetnik za unutrašnju politiku i odnose s medijima u Komšićevom kabinetu Damir Bećirović potvrdio je da Predsedištvo traži suspenziju pomenute odluke, zbog toga što o svemu, kako je rekao, to telo nije konsultovano, čime je, kako tvrdi, prekršena uobičajena procedura u ovakvim slučajevima.\n"Prema spornoj odluci, OS BiH je trebalo da ustupi jedan kamion od 10. do 14. avgusta, ali taj kamion nije dat nikome na korištenje. Međutim, ista odluka je podrazumevala da OS BiH ekipi filma od 25. septembra do 30. novembra na raspolaganje stave opremu i naoružanje sa pripadajućim vojnicima, što se svugde u svetu itekako dobro plaća. Nalogom Predsedništva je sve to suspendovano i obustavljeno", rekao je Bećirović, preneli su mediji u BiH.\nSavetnik srpskog člana Predsedništva Ðorđe Latinović demantovao je da je Predsedništvo BiH suspendovalo odluku Ministarstva odbrane BiH, kao i da takva odluka kolektivnog šefa države ne odražava stav sva tri člana, pre svega člana iz RS Radmanovića.\nPrema njegovim rečima, iz Ministarstva odbrane ranije je predočen stav prema kojem Kusturicina inicijativa i ne predstavlja zahtev za "upotrebom" nego za "pozajmljivanjem" materijalno-tehničkih sredstava Oružanih snaga BiH za "određene specifične posebne namene".\n"U tom smislu nije ni bila potrebna odluka Predsedništva BiH, a da je to tako potvrđuju neki prethodni primeri u kojima su sredstva Oružanih snaga BiH pozajmljivana i korištena, na primer, za snimanje filma Džolijeve ''U zemlji krvi i meda''. Tada niko nije postavljao pitanje niti tražio odluku nijednog organa", podsetio je Latinović.


Carla del Ponte traži da Beograd izruči Milana Milutinovića, nakon što mu istekne mandat perdsjednika Srbije, 20/12/02 - 2002-12-20\nGlavni tužitelj Haškog suda, Carla del Ponte, danas je iskazala ozbiljno nezadovoljstvo nesradnjom Jugoslavije u istragama Tužiteljstva, te još jednom pozvala tamošnje vlasti da čim mu istekne mandat i imunitet, bez oklijevanja predaju predsjednika Srbije, Milana Milutinovića.\nPojašnjavajući na današnjoj, vanrednoj press konferenciji u Tribunalu, del Ponte je ustvrdila kako zvanični Beograd nastavlja sa ignoriranjem brojnih poziva i zahtjeva Tužiteljstva za pristupom arhivama,Gsvjedocima i dokumentima od važnosti za istrage Haškog tribunala.\n"Moja današnja izjava je izazvana činjenicom da je ministar spoljnih poslova Jugoslavijem Goran Svilanović, koji je i predsjednik Nacionalnog komiteta za saradnju s Haškim tribunalom, juče odbio da sa mnom razgovara upravo o pitanjima saradnje. Toliko o dijalogu", rekla je glavni haški tužitelj.\nDel Ponte je razočarana izjavom jugoslovenskog šefa diplomatije da je Haški tribunal "kamen o vratu Jugoslavije", zatim kako "saradnja s Tužiteljstvom nikada nije bila na nižem nivou", te da je "Tužiteljstvo iznevjerilo poverenje vlasti u Beogradu" i s tim u vezi, kako "suradnja može potpuno prestati"\n"Ja sam istinski razočarana takvom neprimjerenom političkom izjavom osobe koja je zadužena da vodi suradnju s Haškim tribunalom", prokomentirala je Svilanovićevu izjavu Del Ponte.\nPress konferenciji prisustvovao je i vodja tužiteljskog tima na sudjenju Slobodanu Miloševiću, Geoffrey Nice, koji je naglasio kako je njegov tim jugoslovenskim vlastima uputio 57 zahtjeva za dostavljanje dokumenata. Od tog broja, čak 32 zahtjeva još nisu rješena, naglasio je Nice, ukazujući kako je većina nerješenih zahtjeva upućena Beogradu još u prvoj polovini prošle godine.


06.11.2021. / 8:57\nISTOČNO SARAJEVO – Usljed poplava na području Istočne Ilidže oštećeno je 150 kuća i imanja, a na državnoj imovini pričinjena je šteta koja je procijenjena na više od milion KM, izjavio je načelnik opštine Marinko Božović.\nBožović je rekao novinarima da je oštećena putna infrastruktura, pričinjena šteta na dijelu korita rijeke Željeznice, Kazneno-popravni zavod Kula, kao i ostale ustanove koje imaju prostorije uz Kasindolsku rijeku.\nOn kaže da će opštinska Civilna zaštita pratiti dešavanja, a da će se posvetiti građanima čije su kuće poplavljene i popisati štetu.\n“Iz budžeta lokalne zajednice i uz pomoć Vlade Republike Srpske ćemo to sve relativno brzo sanirati”, naglasio je Božović.\nBožović je istakao da posebnu zahvalnost duguje svim privatnim građevinskim firmama koje su sve svoje kapacitete stavili na raspolaganje, kao i volonterima.\n“U koordinaciji sa svim javnim preduzećima, opštinskim i republičkim institucijama adekvatno smo odgovorili izazovu koji je bio pred nama”, naveo je on.\nNačelnik opštine Pale Boško Jugović je naglasio da su protekle padavine pričinile štetu na privatnim objektima, a i na infrastrukturi.\n“Uglavnom se radi o desetak lokacija sa po desetak objekata u ruralnim područjima gdje su se izlile male bujične rijeke i opkolile objekte”, istakao je Jugović, naglasivši da je najbitnje da nije bilo evakuacije stanovništva, ali su uništeni lokalni mostovi.\nPrema njegovim riječima, pričinjena je veća šteta na putnoj infrastukturi, između ostalog i na regionalnom putu Podgrab-Jahorina.\nJugović je najavio da će danas, ukoliko dozvoli vrijeme, biti sanirana određena mjesta kako bi se spriječilo da dođe do ponovne štete.\nOn je istakao da je da je izbjegnuto ono najgore, te da su veliku pomoć pružila privatna preduzeća, preduzeća u vlasništvu opštine, kao i Civilna zaštita Republike Srpske.\nU Istočnom Sarajevu sinoć je održan vanredni sastanak sa gradonačelnikom Istočnog Sarajeva Ljubišom Ćosićem i načelnicima opština u sastavu grada. Srna\nTagovi: istocno sarajevopoplave\nKomentari na članak: Šteta na državnoj imovini u Istočnom Sarajevu veća od milion KM\n06.11.2021 u 16:32\nšteta je veća,a procjena je da se može uzeti milion.


Dom zločinaca Beograda - Portal Novosti\nPromocija Krajišnikove knjige u Domu omladine Beograda pokrenula je ljude iz civilnog sektora da ustanu u odbranu Doma. Događaj ipak nije bio sprečen, ali su zato fasovali aktivisti\nAktivisti Inicijative mladih za ljudska prava ispred DOB-a\nNastanak paraliterature tekao je paralelno sa nastankom paradržave Srbije. Odnosno, najpre je nastala paradržava, a onda su glavni akteri ratnih procesa, političari i zločinci, postali deo establišmenta. Retki među njima su završili u Hagu, mnogi nisu, niti će, dok su neki odslužili svoje umanjene kazne i vratili se kući, u svoju paradržavu gde im je sve dostupno i dozvoljeno. Oni danas važe za slobodne ljude sa specijalnim statusom i povlasticama. Svakako je najvažniji među njima Vojislav Šešelj, koji je rodonačelnik paraliterature i paravojski. Moglo bi se reći da je on brendirao paraliteraturu koja ide ruku pod ruku sa zločinima i etničkim čišćenjima nesrpskog stanovništva. Zato je on danas treće kotiran politički lider u paradržavi. Ispred njega su samo parapolitičari Ivica Dačić i Aleksandar Vučić, koji su takođe zaslužni za sve što danas imamo. A imamo prilično: Milana Nedića i Dražu Mihailovića kao antifašiste, generale povratnike iz Haga kao uvažene članove društva, imamo novi posthumni život Slobodana Miloševića u javnosti, kao i paraliteraturu koja cveta na svakom koraku. Pišu je ljudi poput Veselina Šljivančanina, Milana Lukića, Duška Tadića, Biljane Plavšić, Momčila Krajišnika.\nProstor za promociju ovakvih knjiga nikada nije bilo teško pronaći. Veliko razumevanje za paraliteraturu Milana Lukića, jednog od najvećih ratnih zločinaca iz Bosne, imao je Bratislav Petković, bivši ministar kulture, danas savetnik predsednika Srbije Tomislava Nikolića. On je ne samo ustupio svoj prostor za promociju Lukićeve knjige, već je i sam učestvovao u njenoj promociji. Lukićevu knjigu ‘Ispovest haškog sužnja’, inače, objavila je Srpska radikalna stranka 2011. godine, dok je njen lider još uvek bio u Hagu. Bilo je sasvim logično da jedan ministar kulture iz Srpske napredne stranke Tomislava Nikolića obezbedi njenu promociju i plasman. Danas, međutim, više nije problem takve knjige promovisati u Beogradu i na mestima koja su decenijama odolevala naletima paraformacija. Jedno takvo mesto je i Dom omladine Beograda, koji je 15. aprila poslužio kao scena za promociju Krajišnikove knjige ‘Kako se rađala Republika Srpska’.\nDve aktivistkinje krenule su da duvaju u pištaljke kada je ratni zločinac počeo da govori. Usledio je brutalan odgovor članova Samostalnog DSS-a, koji su ih najvulgarnije vređali, čupali za kosu i na kraju izbacili. Tom šikaniranju su se pridružili i ljudi iz publike\nDom omladine Beograda (DOB) je gradska institucija o kojoj odlučuje Skupština Grada. Tamo se kadroviraju direktori, tamo se odobrava program ove ustanove kulture. Poslednjih šezdeset godina, DOB je bio važan punkt generisanja urbane rok kulture, mesto najbolje knjižare u gradu, prostor delovanja i stvaranja alternativne kulture. Sa dolaskom naprednjaka na vlast, mnoge gradske institucije kulture dobile su nove direktore koji su rukovođenje ovim ustanovama usmerili ka afirmaciji vrednosti ove partije, koja se deklarativno zalaže za Evropsku uniju, ali u suštini nikada nije napustila stari nacionalističko-represivni program koji je utemeljio Šešelj pri osnivanju svoje Radikalne stranke. Već sama najava ovog skandaloznog čina pokrenula je ljude iz civilnog sektora da organizovano ustanu u odbranu DOB-a. Šest nevladinih organizacija (Žene u crnom, Fond za humanitarno pravo, Inicijativa mladih za ljudska prava, Helsinški odbor za ljudska prava u Srbiji, Komitet pravnika za ljudska prava i Savez antifašista Srbije) potpisalo je zajedničko saopštenje povodom najave ovog događaja, pozivajući gradske vlasti da otkažu najavljenu promociju. ‘O kakvoj kulturi i obrazovanju mladim ljudima bi trebalo da govori ratni zločinac Momčilo Krajišnik, osuđen za istrebljenje, ubistva, progone na političkoj, rasnoj ili verskoj osnovi, deportacije i nečovečno postupanje, kao i zločine protiv čovečnosti?’ stajalo je u saopštenju. Događaj nije bio sprečen, ali su zato bili sprečeni aktivisti Inicijative mladih za ljudska prava da sa transparentima na kojima je pisalo ‘Dom zločinaca Beograda’ iskažu svoje protivljenje ovakvom uzurpiranju institucije kulture.\nMeđutim, nije lako suprotstaviti se paradržavi u čijoj režiji je cela stvar izvedena. Naime, ispostavilo se da je Krajišnikovu promociju organizovala Samostalna demokratska stranka Srbije, koja je u koaliciji sa SNS-om u Skupštini grada Beograda. Njen lider Andreja Mladenović je zamenik gradonačelnika, nekadašnji glasnogovornik DSS-a Vojislava Koštunice, koji se raspao 2015, kada je došlo do nesuglasica oko toga da li treba otkazati podršku partiji premijera Aleksandra Vučića. Zamenik gradonačelnika Mladenović je zdušno podržao SNS, otcepio deo stranke i nastavio dalje ka Evropskoj uniji. Deo tog seta vrednosti je i propoved Momčila Krajišnika, nekadašnjeg predsednika Skupštine Republike Srpske, koji je pred Haškim tribunalom osuđen na dvadeset godina zbog zločina protiv čovečnosti, koji su počinjeni u vreme rata u Bosni. Zanimljivo je angažovanje zamenika gradonačelnika Beograda i njegove stranke oko promocije Krajišnikove knjige. Kada su se aktivisti Inicijative mladih pojavili sa transparentima, sam Andreja Mladenović je naredio obezbeđenju da im se zabrani ulaz u DOB. Ipak, dve aktivistkinje, koje su pre početka ušle u salu gde se održavala promocija, krenule su da duvaju u pištaljke kada je ratni zločinac počeo da govori. Usledio je brutalan odgovor članova Samostalnog DSS-a, koji su ih najvulgarnije vređali, čupali za kosu i na kraju izbacili napolje iz sale. Tom šikaniranju su se pridružili i ljudi iz publike, koji su željno iščekivali Krajišnikovo izlaganje. Mediji su ovaj događaj tretirali kao ‘incident na promociji knjige’, dok su samu promociju videli kao najnormalniji deo kulturne ponude Doma omladine Beograda. Tu se našla i policija koja je legitimisala aktiviste na malom Platou Milana Mladenovića, koji je otvoren ispred same zgrade DOB-a 2011. godine.\nDanas se na tom mestu odvija jedan od paradoksa Vučićeve vlasti. Dok proganjani aktivisti na Platou Milana Mladenovića, rok muzičara koji se otvoreno suprotstavio politici rata Slobodana Miloševića, a prema tome i svim eksponentima takve politike kakav je bio Momčilo Krajišnik, pokušavaju da probude javnost držeći svoje transparente, dotle se u samom DOB-u događa promocija zločina, uz zdušnu podršku paradržave, koja se hvali sprovođenjem evropskih reformi.


OSOBA POZITVNA NA VIRUS KORONA SA PREBIVALIŠTEM U NOVOM GRADU U NAŠOJ OPŠTINI NIJE BILA OD JANURA\n07 april 2020 11:27\nIako je jutros saopšteno da je jedno lice iz Novog Grada zaraženo virusom korona, nakon provjera je utvrđeno da ovo lice ima prebivalište u Novom Gradu a živi u Banjaluci.\nNačelnik opštine Novi Grad Miroslav Drljača je rekao da na području naše opštine nema zaraženih virusom korona.\n"Provjerom je utvrđeno da lice za koje je ustanovljeno da je zaraženo virusom korona, nije bilo u Novom Gradu od januara mjeseca", rekao je on.\nDrljača je rekao da karantin u Novom Gradu radu u skladu sa propisima nadležnih institucija.\n"Očekujemo da će od četvrtka prva lica početi napuštati karantin. Iako su oni bili testirani na graničnim prelazima i testovi su bili negativni, tražićeno da se ponove testovi da budemo sigurni", rekao je on.\nDrljača je apelova da se građani pridržavaju preporuka i izbjegavaju socijalne kontakte.\n"Novi Grad za sada nema problem sa virusom korona, zato apelujemo da se građani pridržavaju mjera da se ovakva situacija zadrži", poručio je on.\nDirektor Doma zdavlja Zoran Rađenović kaže da su obavljene sve epidemiološke provjere i da je ustanovljeno da lice koje ima prebivalište u Novom Gradu a živi u Banjaluci i potvrđeno mu je prisustvo virusa korona, u našoj opštini nije imalo socijalne kontakte proteklih mjeseci te da je hospitalizovano u Banjaluci..\n"U Domu zdravlja u Novom Gradu pratimo epidemiološku situaciju od februara", rekao je on.\nRađenović je naglasio da građani treba da izbjegavaju socijalne kontakte, poštuju policijski čas i nose zaštitne maske.\nOSOBA ZARAŽENA VIRUSOM KORONA RANIJE HOSPITALIZOVANA\nSpisak zemalja u koje možete ući slobodno i onih u kojima va…\nPročitajte zaključke Republičkog štaba


Politika | LAJKOVAC NA DLANU - Part 2\nPosted on January 6, 2020 January 6, 2020 by Snežana Bilić\nPosted on January 6, 2020 by Snežana Bilić\nPet odbornika odborničkog kluba DS – DSS, napustilo je danas sednicu Skupštine opštine Lajkovac već nakon druge tačke dnevnog reda. Svoje razloge za ovaj čin obrazložili su danas podrobno za skupštinskom govornicom i u direktnom prenosu sednice lokalnog parlamenta, a portalu LAJKOVAC NA DLANU u formi Saopštenja prosledili su izjave četiri odbornika opozicije povodom današnjeg napuštanja sednice: Živorad Tufegdžic, odbornik DSS: “Svi članovi odborničke grupe DS – DSS napustili su današnje zasedanje sednice Skupštine opštine, pošto ne želimo da učestvujemo u ovoj saradi gde se odbornicima ne odgovara na osnovna pitanja o trošenju budžetskih sredstava, dok se zaposleni u opštinskoj […]\nLajkovac je danas bio bukvalno izlepljen svojevsrnim pozivom Komunista Srbije Kolubarskog okruga. Poziv je namenjen, kako stoji, simpatizerima komunizma u cilju formiranja odbora. Na desetine ovakvih poziva, uz pozdrav “Smrt fašizmu – Sloboda narodu” , polepljeno je po užem i širem centru Lajkovca. Na kontakt broj koji je na pozivu naveden, javio se Radenko Bogdanović iz Mionice, predstavnik okružnog odbora Komunista Srbije. Kaže da je unuk generala, poljoprivrednik, da ima 47 godina, inače je po zanimanju metalostrugar i napominje da slavi dve slave. ” Zovemo se Komunisti Srbije, ali nismo ateisti. U crkvu nećemo braniti, a ni terati!”, kaže lider […]\n“Protiv neprijatelja za dobrobit majke Srbije!“, poruka je sa osnivačkog skupa odbora Srpske Desnice u Lajkovcu, kome je prisustvovao i Lajkovčanima se iznenađujuće prilično umereno obratio i Miša Vacić, lider Srpske Desnice. Predstavljajući sebe i program stranke, najviše kritike Vacić je u Lajkovcu uputio na račun političkih struktura koje su u Srbiji vladale od 2000.- 2012. – te godine, posebno onih koji su, kako je naglasio, isporučivali Srbe Hagu i pljačkaškom privatizacijom upropastili srpsku privredu. Rekao je, da će njihovu politiku, a ne njih, potopiti u Kolubaru, a da će se insistirati na njihovoj odgovornosti. Osnivanjem odbora u Lajkovcu, Srpska […]\nNa prvom kongresu Srpske stranke Zavetnici za članove Glavnog odbora izabrani su Nenad Ostojić i Andrijana Petrović iz redova lajkovačkih Zavetnika. “Opštinski odbor iz Lajkovca imao je deset delegata, što je još jedan od uspeha našeg odbora. Podsećamo, da je nedavnom registracijom pokret Srpski sabor Zavetnici prerastao u političku stranku. Prvo bih želeo da zahvalim delegatima naše organizacije iz Lajkovca, koje je delegirao Opštinski odbor i koji su učestvovali u radu stranke na juče održanom kongresu. Čestitam u svoje, kao i u ime opstinskog odbora, predsedniku opstinskog odbora Nenadu Ostojiću reizbor za člana GO. Zadovoljstvo mi je takođe da kažem, […]\nPotpredsednik Srpske napredne stranke Miloš Vučević i potpredsednik Izvršnog odbora Branislav Malović posetili su Opštinski odbor u Lajkovcu. Obilazeći odbore u Kolubarskom okrugu, Vučićević je konstatovao i u Lajkovcu podvukao, da je Srpska napredna stranka uvek spremna za izbore i naglasio da izborna kampanja u Srbiji neće biti jednostavna, kao i da opozicija hoće vlast bez izbora. Naime, potpredsednik Srpske napredne stranke i gradonačelnik Novog Sada Miloš Vučević boravi u Kolubarskom okrugu i već je prethodno razgovarao sa članovima opštinskih odbora stranke u opštinama Ljig, Mionica i Ub, tako da su nakon posete Lajkovcu preostale još posete Osečini i Valjevu. […]\nOTPOČELA AKCIJA SNS LAJKOVAC – POSETE STARAČKIM DOMAĆINSTVIMA\nSavet za zdravstvo Srpske napredne stanke Lajkovac organizovao je humanitarnu akciju, u okviru koje je realizovana poseta desetak starackih domaćinstava u Bogovađi. Ovom prilikom podeljeni su higijenski paketi staračkim domaćinstvima na području Bogovađe, a medicinski deo tima je prilikom posete staračkim domaćinstvima, koja su mahom i samačka, merio pritisak, vršio kontrolu glikemije i davao preventivne medicinske savete. O tome, koliko staračkim domaćinstvima znači da im neko otvori vrata, svedoči i činjenica da su se mahom duže zadržali u razgovoru tokom svih poseta, kažu članovi tima koji je realizovao akciju. Ovo je prva u nizu planiranih humanitarnih akcija poseta staračkim domaćinstvima, […]\nMaja Savić, odbojkašica lajkovačkog Železničara, ovih dana nastupa za seniorsku reprezentaciju u Ligi nacija. Veliki povratak Valjevke Maje Savić u reprezentativne selekcije, posle par godine pauze, ujedno je i još jedno značajno priznanje za klub iz Lajkovca. Maja je imala odličnu sezoni u Želji, bila ubedljivo najbolji bloker lige i peta igračica po broju osvojenih poena iz napada. Odmah po osvajanju šampionske titule Maja Savić je pozvana na pripreme šireg sastava reprezentacije Srbije, aktuelnog svetskog prvaka, pred važna takmičenja. Očigledno da je na pripremama opravdala očekivanja selektora Terzića jer je zaigrala već u prvom meču protiv Holandije, koji su naše […]


O TELENORU NOVOSTI NOVOSTI I SAOPSTENJA TELENOR FONDACIJA RASPISALA DRUGI KONKURS ZA FINANSIRANJE PROJEKATA\n(Podgorica, 30.01.2015.) Telenor fondacija raspisala je novi konkurs za podršku projektima posvećenim osnaživanju mladih, njihovoj edukaciji i usavršavanju znanja i vještina u digitalnom svijetu, a sve u skladu sa misijom Fondacije "Internet za sve“. Zainteresovani svoje projekte mogu poslati na e-mail fondacija@telenor.me do 23. februara u 17 časova.\nAdrijana Husić, menadžer Telenor fondacije, izrazila je zadovoljstvo zbog otvaranja drugog konkursa i nada se da će se i kroz ovaj konkurs, kao što je bio slučaj sa prethodnim, realizovati dobre inicijative koje će ponuditi rješenje na postojeće izazove. „Vjerujemo da je i pred nama i pred našim sadašnjim, ali i budućim partnerima veliki izazov – kreirati i podržati projekte koji će mijenjati zajednicu na bolje zahvaljujući prije svega Internetu koji, svjesni smo, doprinosi razvoju i unapređenju društva“.\n„U novu godinu ulazimo i sa novim pozivom organizacijama, da se prijave na konkurs i pridruže nam se u misiji „Ovdje smo da pomognemo“. Podjećam na tri projekta koja je Fondacija podržala u decembru prošle godine u prethodnom konkursu. Zajedno sa partnerima pratimo napredak projekata, i razvoj same ideje kroz implementaciju aktivnosti. Pred nama je mnogo novih izazova, ali vjerujemo da upravo zahvaljujući dobrim postojećim i novim partnerskim odnosima, možemo da ponudimo održiva i inovativna rješenja koje će mijenjati naše društvo na bolje.“, saopštila je Husić.\nFondacija je na prethodnom konkursu finansijski i logistički podržala projekte Udruženja paraplegičara Podgorica i Udruženja Evropskih studenata Tehnike - Lokalna grupa Podgorica (BEST), dok je saradnja sa NVO Digitalizuj.Me formalizovana kroz novu Inicijativu.\nOdluke o prodršci projektima biće donijete od strane Upravnog odbora Telenor fondacije na narednoj sjednici koja je planirana za početak marta 2015.godine. Članove Upravnog odbora čine predstavnici Telenora: izvršni direktor Majkl Malvebo, direktora ljudskih resursa Biljana Radusinović i direktor korporativnih poslova Ivica Ivanović, kao i direktor za marketing i prodaju u kompaniji Domen Nataša Đukanović i profesor na Ekonomskom fakultetu Anđelko Lojpur.


EQUILIBRIO KIDS BEOGRAD - Konkursi - Srbija Trade\nIme firme: EQUILIBRIO KIDS BEOGRAD\nJezički centar EQUILIBRIO KIDS je dečije odeljenje u okviru Obrazovnog sistema EQUILIBRIO koji je već punih 17 godina jedna od najpoznatijih i najuglednijih institucija za učenje stranih jezika na teritoriji grada Beograda.\nJezički centar EQUILIBRIO KIDS (www.kursevizadecu.com) organizuje godišnje i polugodišnje kurseve stranih jezika za decu od 3 do 14 godina, kao i Jezičke kampove tokom letnjeg i zimskog raspusta koji se održavaju u Beogradu.\nU ponudi su tri lokacije:\nNovi Beograd – naselje Belville\nRoditelji predškolaca imaju priliku da tokom upisa prijave svoje dete na besplatan demo čas u trajanju od pola sata, tokom kojeg će se upoznati sa stručnim timom Centra, prostorom u kome se odvija nastava, sa EQUILIBRIO metodom rada, ali i sa ostalim detaljima o kursevima u ponudi.\nEQUILIBRIO metod podrazumeva spontano usvajanje stranih jezika, u veseloj i opuštenoj atmosferi, sticanje samopouzdanja u komunikaciji na ciljnom jeziku, kroz zanimljive jezičke igre, podsticanje dečije mašte i kreativnosti, otkrivanje i razvijanje njihovih talenata, kao i redovno izveštavanje roditelja o napretku dece.\nKada su u pitanju jezički kampovi, na sajtu www.jezickikamp.com možete saznati detalje o EQUILIBRIO Zimskom i Letnjem jezičkom kampu i pogledati foto i video galeriju.\nTelefon: 011/77 00 699\nAdresa firme: Đorđa Stanojevića 11g/ 2,Beograd\nMatični broj: 21045527\nPredpristupni fondovi EU (34)\nMikro, mala i srednja preduzeća (174)\nJavne institucije (93)\nNevladine organizacije (81)\nFizička lica (58)


Otvoren skup "CEE Cee Summer" - Ekonomija - Dnevni list Danas\nPočetna » Ekonomija » Otvoren skup "CEE Cee Summer"\nOtvoren skup "CEE Cee Summer"\nU Beogradu je danas otvoren najznačajniji regionalni skup operatera telekomunikacionih servisa „CEE CEE SUMMER“, kojem prisustvuje više od 300 predstavnika kompanija iz celog sveta iz oblasti prenosa podataka i telefonije.\n0Piše: FoNet 08. juna 2017. 14.41\nU ime organizatora, kompanije SAT-TRAKT, Miroslav Iković ističe da je ovaj skup sjajna priliku da se na jednom mestu nađi ljudi iz telekomunikacionog biznisa.\nPrema njegovom objašnjenju, to su pre svega ljudi kojima nije dovoljno da učestvuju na predavanima i prezentacijama, već žele mesto i priliku da sklapaju poslove.\nPredstavnici operatera, distributeri opreme i sistem integratori iz celog sveta na ovom skupu se sastaju, uspostavljaju veze, razmenjuju iskustva i dogovaraju konkretne poslove, istakao je Iković.\nU okviru događaja organizovana je panel diskusija o regionalnoj telekom sceni pre i posle ulaska u Evropsku ekonomsku zonu, na kojoj se raspravljalo o iskustvima prilagođavanja lokalnog zakonodavstva evropskim pravilima i značaju saradnje u regionu.\nKako je saopšteno, učesnici panela su ocenili da saradnja može da bude unapređena i da bi trebalo koristiti zajedničku infrastrukturu, kako bi se poboljšala usluga krajnjim korisnicima.\nPanelisti na diskusiji su bili predstavnici regulatornih agencija Srbije, Hrvatske i Bosne i Hercegovine, kao i predstavnici najvećih operatera u regionu.\nMeđu učesnicima su i Telenor, Telekom Srbija, SBB, Orion, Deutsche Telekom, Tata Communications, TeliaSonera, UPC, Telekom Austria Group, Akton, LinxTelecom, Interoute i HurricaneElectric.\nIković ističe da je SAT-TRAKT prepoznao potrebe operatera za ovakvim specijalizovanim okupljanjem u regionu i četvrtu godinu uspeva da animira veliki broj učesnika.\nBeogradski CEE CEE SUMMER je odlično pozicioniran i posećen u odnosu na slične poslovne događaje u regionu, zaključio je Iković.\nIković: Roming u dve brzine\nIzgradnja centra u Zemunu je posao od strateškog značaja za nas


Užice korisnici zainteresovani za zabavljanje dejt, Dejting-Sajt\nUžice Korisnici Zainteresovani Za Zabavljanje Dejt\nDa li tražite partnera? Pregledajte profile u nastavku i možda pronađete svog savršenog saputnika. Flertujte s njima i organizujte dejt večeras. Naša zajednica ima više od hiljadu članova koji ne mogu da dočekaju da se druže sa nekim kao Vi! Kreirajte svoj potpuno besplatan nalog sad\nProbao sve u zivotu...krajnje je vreme da se smirim...!\nTrazim mlade picke\nDobar voli da se smeje i da gleda filmove\nArilje zabavljanje dejt\nBajina Bašta zabavljanje dejt\nBakionica zabavljanje dejt


Ostale rakcije na izvještaj inspektora UN-a. 27/1/03 - 2003-01-27\nGeneralni sekretar UN-a Kofi Annan je danas rekao da očekuje da Vijeće sigurnosti inspektorima za naoružanje, kako je rekao, da razumno vrijeme da završe svoj rad. Diplomati u UN-u su naznačili da će inspektori imati novi izvještaj 14 februara.\nViše vremena za inspektore zatražila je i EU, prije nego Vijeće sigurnosti razmotri vojnu akciju protiv Bagdada. Predstavnici EU su, takodjer, od Iraka zatražili da inspektorima da potpune informacije o svom programu oružja. Ja vjerujem da je naš današnji zaključak, solidna osnova za konstruktivan i kreativan rad i koncentrirane napore na putu prema našim ciljevima: punom razoružanju, totalnoj suradnji Iraka, mirnom rješenju procesa UN-a, što je moguće ukoliko se suradjuje sa rezoluciojom UN-a, rekao je grčki ministar vanjskih poslova George Papandreu, čija je zemlja trenutno na čelu rotirajućeg predsjedništva evropske 15-torice.\nBritanski ministar vanjskih poslova Jack Straw kaže da izvještaj inspektora UN-a pokazuje da je Saddam Hussein inspekciju oružja pretvorio u šaradu. Govoreći u Briselu, gospodin Straw je rekao da Irak suradjuje sa inspektorima u procesu, ali ne u sadržaju.\nZamjenik Ruskog ministra vanjskih poslova Yuri Fedotov kaže da bi inspektori trebali nastaviti potragu za oružjem u Iraku. Ruske agencije vijesti citiraju gospodina Fedotova da izvještaji inspektora ne stvaraju osnovu za novu rezoluciju UN-a o Iraku.\nIrački ambasador u UN-u Mohammed Aldouri je rekao da je Irak u potpunosti suradjivao sa svim obavezama koje proističu iz rezolucije Vijeća sigurnosti, 1441. Ta rezolucija zahtijeva od Iraka suradnju sa inspektorima i odustajanje od sveg oružja za masovna razaranja ili će se suočiti sa ozbiljnim posljedicama. Gospodin Aldouri je danas rekao reporterima da se njegova zemlja izmedju 1991 i 1998 razoružala više nego i jedna druga zemlja na svijetu. On je rekao da je Irak pružio punu suradnju inspektorima i da je UN-u dostavio sve izvještaje o svom programu naoružanja.


Izvršni direktor CEDEM-a, Nenad Koprivica, predstavljajući rezultate istraživanja javnog mnjenja, saopštio je da se vidi blaga prednost onih koji su za ulazak u NATO - 50,2 odsto. Protiv je 49, 8 odsto građana.\nIstraživanje je pokazalo da pristupanje Crne Gore Evropskoj uniji ima stabilnu podršku - 63,7 odsto građana ga podržava, 19,7 je protiv, a 16,6 nema mišljenje po tom pitanju.\nKoprivica je kazao da bi na pitanje - ukoliko bi glasali na referendumu o članstvu Crne Gore u NATO – na referendum izašlo 72,7 odsto građana. Koprivica smatra da je izlaznost od 72,7 odsto prilično visoka.\n„Indikativno je napomenuti da je prvi put, po CEDEM-ovim rezultatima istraživanja javnog mnjenja od decembra 2011. godine, veći broj pristalica nego protivnika integracija Crne Gore u NATO“, kazao je Koprivica, navodeći da se od marta 2013. godine bilježi pad protivnika.\nNa pitanje da li vjeruju da li će Crna Gora postati članica NATO, 51 odsto građana smatra da će Crna Gora sigurno biti članica Alijanse, 15 smatra da neće, a 34 ne može da procijeni.\nUpitani da li vjeruju će Crna Gora u decembru dobiti poziv za učlanjenje, 41,4 odsto građana smatra da hoće, 20,5 smatra da neće, a 38,1 odsto ne može da ocijeni.\n„Ovi rezultati pokazuju da je intenzivna kampanja dala određene rezultate, ali i i izjave podrške od ključnih međunarodnih adresa su imale uticaj na racionalno promišljanje građna“, ocijenio je Koprivica.\nOn je kazao da su na pitanje da li je Crna Gore krenula pravim putem ili pogrešnim. 34,8 odsto građana smatra da je Crna Gora krenula pravim putem, 34,7 odsto građana smatra da je krenula pogrešnim.\n"Što govori da je javno mnjenje podijeljeno po ovom pitanju, što možemo dijelom tumačiti kao refleksiju protesta“, kazao je Koprivica.\nOn je dodao da građani najviše povjerenja imaju u obrazovni i zdravstveni sistem.\n„To tumačimo time što ispitanicii imaju senzibilan odnos prema tim kategorijama, jer ih smatraju tradicionalnim vrijednostima“, pojasnio je Koprivica.\nOn je dodao da je u odnosu na julsko istraživanje došlo do pada povjerenja u institucije. "To je posljedica protesta, jer u uslovima političke nestabilnosti građani gube povjerenje u institucije".


ŠTA TO PRIČA? Hrvatska ministarka ponovo šokira javnost zakonom o porodici – Nadlanu.com\nObjavljeno 7. apr 2018. / 08:00:52\nFoto: IvanPernarTV - YouTube/PrintScreen\nHDZ-ova ministarka za porodicu i demografije, Nada Murganić, ponovo je šokirala hrvatsku javnost predloženim nacrtom novog zakona o porodici, u kojem stoji da partneri u bračnoj i vanbračnoj zajedici nisu jednaki i da država mora da obezbedi obrazovanje dece po verskim uverenjima roditelja.\nMurganićeva se prošle godine našla na “stubu srama”, kada je predložila nacrt zakona o porodici u kojem je stajalo da porodica bez dece, nije porodica.\nNa intervenciju premijera Andreja Plenkovića taj predlog je povučen na doradu, a ministarka Murganić je odlučila da ponovo šokra javnost.\nOna je, naime, koalicionim partnerima HDZ dostavila predlog nacrta zakona o porodici u kojem stoji da bračni i vanbračni partneri više neće imati jednaka prava.\nReč je, pre svega, o pravima koja se odnose na imovinska pitanja u bračnoj, odnosno vanbračnoj zajednici.\nPo drugom, novom nacrtu, država će morati da obezbedi obrazovanje dece u skladu sa verskim i filozofskim uverenjima roditelja, piše Jutarnji list.\nU prevodu, piše Jutarnji, ako se roditelji zbog svojih verskih i filozofskih uverenja protive, na primer, učenju teorije evolucije prirodnom selekcijom, novi porodični zakon omogućiće da njihova deca u školi o tome ne uče.\nTime se, navodi list, verska uverenja stavljaju iznad prava dece na kvalitetno obrazovanje.\nBitna je promena i da bi se razvod roditelja maloletne dece ponovo morao pokretati na sudu, što podrazumeva angažovanje advokata i najmanje jedno ročište više nego do sada.\nA, ako se radi o konfliktnom razvodu, ne samo da će svaki roditelj morati da angažuje svog advokata, već će morati da plati i posebnog advokata za dete, odnosno da angažuje staratelja Iz Centra za socijalni rad, kojeg bi plaćali roditelji.\nFoto: IvanPernarTV – YouTube/PrintScreen\nNada Murganićporodicaversko obrazovanje\nMNOGI ŽELE DA NAS RAZDVOJE: Rada Manojlović otkrila ko je sve i zašto protiv njene veze sa Harisom\nPorodična tragedija u Ljubljani: Otac spasavajući ćerku pao sa 7. sprata!


Istorijski dan srpskog fudbala: Lidija Stojkanović prva dama sa Pro licencom - SportFem\nIstorijski dan srpskog fudbala: Lidija Stojkanović prva dama sa Pro licencom\nU danima kada na adresu marketing tima FSS stižu pohvale sa raznih međunarodnih fudbalskih adresa, pre svih FIFA i UEFA zbog kreativne promocije ženskog fudbala i sjajne akcije „Fudbal je za sve, fudbal je za devojčice“, srpski fudbal dobio je prvu damu sa UEFA PRO licencom.\nU društvu velikih asova našeg fudbala, bivših istaknutih reprezentativaca, Lidija Stojkanović, aktuelna selektorka ženske omladinske (U19) selekcije, ispisala je istoriju!\n“Bila sam u osmoj generaciji trenera koji pohađaju UEFA PRO kurs u okviru Fudbalskog saveza Srbije.U grupi su bila mnoga fudbalska imena poznata široj javnosti poput Nikole Žigića, Saše Ilića, Danka Lazovića, Nenada Kovačevića, Aleksandra Lukovića, Marka Pantelića… To su imena koja su ostvarila reprezentativne karijere i poseduju ogromno iskustvo kao igrači, radili su sa vrhunskim trenerima i bilo je veliko zadovoljstvo „deliti klupu“ sa njima – ističe Lidija Stojkanović.- Moram da istaknem da sam veoma ponosna i srećna jer sam dobila priliku da pohađam ovaj program. Bio je to veliki izazov za mene ali želim da se usavršavam u onome što radim. I zahvalna sam Fudbalskom savezu i Trenerskoj organizaciji na ukazanoj prilici”, priča Lidija za sajt FSS-a.\nOstaće zapisano da je Lidija Stojkanović prva dama sa najvišim stepenom trenerske diplome u Srbiji.\n“U Evropi je prisutan veliki broj ženskih trenera sa PRO licencom. Nadam se da će se vremenom pogledi i kod nas promeniti. Želim da naglasim da je u Srbiji sve više mladih i perspektivnih devojaka koje žele da se bave trenerskim poslom, zato se nadam da će moj primer biti podstrek i motiv više koleginicama da veruju u sebe i svoj rad. Da se usavršavaju i edukuju, jer samo znanjem i konstantnim usavršavanjem možemo da napredujemo”.\nPrva dama sa najvećim stepenom stručnog obrazovanja u fudbalu ima iza sebe zavidnu igračku karijeru. Počela je da igra 1994. godine u ŽFK Maksim iz Bajine Bašte, nastavila u Novom Beogradu, Olimpiku iz Novog Sada, Napretku iz Kruševca. Usledio je odlazak u inostranstvo, gde 2005. godine potpisuje za superligaške ekipe sa Islanda HK/Vikingur, kasnije i Filkir. Punih šest godina provela je u jakoj konkurenciji na Islandu. Za reprezentativne selekcije igrala je punih 14 godina, dres omladinske reprezentacije obukla je prvi put 1997. godine, već naredne je debitovala za najbolju žensku selekciju Srbije. Od najdražeg dresa oprostila se kao kapiten na utakmici Srbija – Slovenija (3:0) 2011. godine.\nUporedo sa igračkom karijerom, završila je Fakultet sporta i fizičkog vaspitanja u Novom Sadu. Usledila je trenerska karijera i usavršavanje. Školovanje za „B“ licencu završila je na Islandu gde je još kao aktivna igračica radila sa devojčicama uzrasta 13/14 godina, zatim i starijim 18/19 godina. „A“ licencu je dobila 2014. godine\n“U Srbiju sam se vratila prvi put da treniram ŽFK Napredak iz Kruševca. Provela sam u Lazarevom gradu dve godine u periodu od 2011-2013. godine. Istovremeno bila sam deo stručnog štaba kadetske reprezentacije. Usledio je ponovo odlazak na Island, gde sam radila u superligaškoj seniorskoj ekipi HK/Vikingur.Tri godine kasnije dobila sam poziv da preuzmem našu omladinsku žensku reprezentaciju. I da budem deo stručnog štaba „A“ selekcije. Radila sam godinu dana. Na moju žalost ugovor nije produžen pa sam ponovo otišla na Island i vodila superligašku ekipu HK”.\nNa kraju o onome što očekuje prvu damu sa UEFA PRO licencom u srpskom fudbalu, pre svega veoma teška, zahtevna grupa u kojoj se nalazi naša omladinska selekcija za plasman na Prvenstvo Evrope\n“Pre toga imaćemo letnji kamp u julu, kao i dve prijateljske utakmice tokom avgusta.To su ujedno i poslednje provere pred prvu rundu kvalifikacija za Evropsko prvenstvo. U grupi sa nama su Francuska, koja je aktuelni prvak Evrope, zatim Švedska i Island. Mi smo domaćini kvalifikacija koje se igraju u septembru. Biću do kraja iskrena, veliki je izazov igrati sa tako jakim protivnicima, za mene kao trenera, tako i za igračice. Daćemo sve od sebe da u što boljem svetlu predstavimo našu zemlju, ženski fudbal u Srbiji. I naravno da ostvarimo što bolje rezlutate u ovoj rundi kvalifikacija”, zaključila je Lidija Stojkanović, selektor ženske omladinske reprezentacije Srbije i prva dama sa UEFA PRO licencom u srpskom fudbalu.\nSrodni člancifudbalLidija Stojkanovićnaslovna\n/ 8 сати ranije\nPoraz koji ne boli, pobeda koja se preterano ne slavi, ali da se zna...\nFudbalerke Lokomotive iz Moskve nove su šampionke Rusije. One su u 23. kolu Superlige...\nMalo je nedostajalo da sedmo kolo Superlige Srbije donese iznenađenje kakvo nije viđeno odavno....\nViki Losada potpisala za Mančester siti


ZA TRGOVCE – etrustmark.rs\nHome / ZA TRGOVCE\nI na internetu kao i u realnom svetu prvi utisak je jako bitan. Šta će potrošači pomisliti o vama i kakav će prvi utisak steći kada posete vašu Internet stranicu za prodaju? Da li će se zadržati na njoj, pogledati proizvode i obaviti kupovinu, ili će već sledećim klikom otići na neki drugi konkurentski sajt, zavisi pre svega od utiska koji je vaša web prodavnica ostavila na njih. Ako ne smatraju da ste kredibilni, da vam se može verovati, neće se zadržati na vašem sajtu.\nPrednosti Oznaka poverenja za Trgovce\nJedan od glavnih ciljeva eTrustmark sistema jeste povećanje kvaliteta domaćih internet prodavnica. Želimo da našim članovima omogućimo konstantnu edukaciju, razmenu informacija i priliku da unapređuju svoje internet poslovanje.\nU toku procesa sertifikacije biće proverena usklađenost vaše Online prodavnice sa važećim zakonima R Srbije. Bićete upozoreni na sve eventualne nepravilnosti i neusklađenosti koje se moraju otkloniti pre dobijanja zvaničnog sertifikata.\nINFO: Novčane kazne za pojedine prekršaje za slučaj ne ispunjenja zakonskih obaveza kreću se u iznosu od 300.000,00 do 2.000.000,00 dinara\nOznakom poverenja e-Trustmark poručujete kupcima da je nezavisni nacionalni autoritet proverio vašu Online prodavnicu i utvrdio da ona posluje u skladu sa važećim zakonima i pravilima dobre poslovne prakse\nNacionalnom oznakom e-Trustmark povećavate svoj kredibilitet kod kupaca što dovodi da se veći broj posetilaca vaše prodavnice sa poverenjem odlučuje za kupovinu. Veći stepen poverenja dovodi do većeg obima prodaje.\nOznaka poverenja se izdaje na period od godinu dana, ali se u tom periodu povremeno vrše vanredne provere i obaveštavamo vas ukoliko pronađemo nedostatke.\nPrijavite vašu web prodavnicu\nDetaljan izveštaj - Upoznajte se sa kriterijumima, uslovima koje shop mora da ispunjava.\nUkoliko je potrebno, izvršite potrebne izmene na vašem sajtu\nZvanična provera ispunjenosti svih kriterijuma za sertifikaciju od strane CReT sertifikacionog tela\nIspunjenjem kriterijuma stičete pravo da postavite E-Trustmark sertifikat\nProveravaju se sledeće celine:\nInformisanje o pravu na otkazivanje – odustanak od ugovora\nFaza kupovine – poručivanje\nUkoliko budu pronađene nepravilnosti dobićete detaljan izveštaj na osnovu koga možete uraditi sve eventualno potrebne izmene. Nakon ispravljanja svih nepravilnosti navedenih u izveštaju dodeljuje se Oznaka poverenja za dati sajt.\nPostavljanjem E-trustmark oznake pokazujete kupcima da poslujete u skladu sa pravilima dobre poslovne prakse, i zakonima R Srbije koji regulišu oblast e-trgovine. Time stvarate uslove da vas potrošači dožive kao kredibilnog trgovca, da njihov prvi utisak o vašoj prodavnici bude povoljan, i da što veći broj njih završi uspešno ceo proces i postane vaš potrošač.\nAdresa web prodavnice: (obavezno)


Vesti online / Vesti / Svet / Narod ustao protiv ajatolaha\nTalas protesta u Iranu zbog slabe ekonomije stigao je u Teheran, a studenti i drugi učesnici uzvikivali su slogane protiv vlade samo nekoliko sati posle mitinga pristalica tvrde linije i njihovog izražavanja podrške vlastima. "Glas Amerike" prenosi da su najmanje dve osobe poginule u sukobima policije i demonstranata.\nDižu se Iranci: Vlast u strahu od revolucije\nNa snimku postavljenom na društvenim mrežama vide se tela dvoje demonstranata koje je u pucnjavi ubila iranska policija u Dorudu, gradu na zapadu Irana, gde je protest pratilo snažno nasilje, prenosi VOA.\nOve demonstracije su verovatno najveće u Iranu od protesta posle spornih predsedničkih izbora 2009. Na više lokacija došlo je do sukoba demonstranata s policijom, a vlasti su saopštile da je od četvrtka uhapšeno najmanje 50 učesnika protesta. Neki demonstranti su snimljeni s povredama iz vatrenog oružja, dok se drugi vide kako pale policijska vozila. Ima izveštaja i o napadima na vladine zgrade, preneo je Bi-Bi-Si. Informacije o protestima se najvećim delom prenose putem društvenih mreža.\nProtesti su počeli u četvrtak u Mašadu, ali je protest u Teheranu, kao i tvitovanje predsednika SAD Donalda Trampa podigao uloge i naterao državnu televiziju da prekine ćutanje i navede da o protestima nije izveštavala po naređenju bezbednosnih zvaničnika.\nOpet počelo na društvenim mrežama\nU Iranu je posle tri dana antivladinih demonstrancija širom zemlje ponovo ograničen pristup društvenim mrežama preko mobilnih telefona.\n"Visoki zvaničnici zaduženi za bezbednost odlučili su da privremeno blokiraju pristup Telegramu i Instagramu", prenela je državna televizija sajtu pozivajući se na "obaveštene izvore". Iranske vlasti optužile su "kontrarevolucionarne grupe u inostranstvu" da koriste društvene mreže poput Telegrama, za poziv na proteste tokom kojih su upotrebljeni molotovljevi kokteli i vatreno oružje.\n- Nekoliko kontrarevolucionarnih elemenata sinoć je koristilo društvene mreže kako bi naučili ljude kako da koriste oružje i Molotovljeve koktele - rekao je iranski ministar za telekomunikacije Muhamed Džavad Azari.\n"Kontrarevolucionarne grupe i strani mediji nastavljaju organizovane napore da zloupotrebe ekonomske i životne probleme naroda i njihove legitimne zahteve da bi stvorili mogućnost za nelegalna okupljanja i mogući haos", navela je televizija.\nDeluje da su protesti izazvani postovima na društvenim mrežama i rastom cena osnovnih prehrambenih proizvoda. Zvaničnici i državni mediji su saopštili da Iranci imaju pravo na protest i da se njihov glas čuje. Neki demonstranti su navodno skandirali ime bivšeg iranskog šaha Reze Pahlavija koji je otišao u egzil neposredno pre Islamske revolucije 1979. Navedeno je da je platforma za slanje poruka Telegram suspendovala nalog na kome su pratioci podučavani korišćenju molotovljevih koktela protiv policije. Solidarne demonstracije održane su i u Parizu i Berlinu.\nSpušta loptu: Hasan Rohani\nPredsednik Irana Hasan Rohani rekao je da građani te države imaju pravo na protest, ali da demonstracije mogu da izazovu osećaj zabrinutosti za živote ljudi i bezbednost.\nPlatićete za ovo\nPosle još jedne noći protesta u kojima su poginule dve osobe, a desetine ljudi je uhapšeno, vlasti Irana su danas upozorile demonstrante da će "platiti".\n- Oni koji uništavaju državnu imovinu, stvaraju nerede i postupaju protivpravno, moraju da odgovaraju za svoje postupke i da plate cenu. Mi ćemo delovati protiv nasilja i onih koji izazivaju strah i teror - upozorio je ministar untrašnjih poslova Abdulreza Rahmani Fazli.\n- Ljudi imaju pravo na protest, ali demonstracije ne bi smele da učine da se u javnosti pojavi osećaj zabrinutosti za živote i bezbednost - rekao je Rohani u prvom govoru od početka protesta u Iranu.\nRohani je kritikovao predsednika SAD Donalda Trampa za tvitove o protestu, uz reči da je "zaboravio da je nazvao Irance teroristima pre nekoliko meseci".\nPredsednik Irana priznao je, takođe, da se zabrinutost javnosti proširuje izvan ekonomije na optužbe za korupciju i transparentnost vlade. Prethodno su mediji u Iranu izvestili da je policija tokom protesta u subotu u Teheranu uhapsila oko 200 ljudi. Usled ekonomskih problema Irana, godinama izolovanog i pod međunarodnim sankcijama zbog nuklearnog programa, protesti su u četvrtak i petak počeli u više gradova.\nTramp: Nećete još dugo\nPredsednik SAD Donald Tramp ponovio je upozorenje iranskim vlastima u pogledu protesta u toj zemlji, rekavši da "represivni režimi ne mogu trajati večno".\n- Ceo svet razume da dobri iranski narod želi promene, a osim ogromne vojne moći SAD, iranske vlasti se najviše plaše iranskog naroda - naveo je Tramp na Tviteru.\nKako je naveo, "uskoro će doći dan kad će se iranski narod suočiti s izborom".


Mladi reprezentativci dobili poziv za kamp “Košarka bez granica” - SportJunior\nMladi reprezentativci dobili poziv za kamp “Košarka bez granica”\n10. februara 2018. Anđela Stošić\tkošarka\nMladi srpski košarkaši Filip Petrušev (Gonzaga), Marko Pecarski (Partizan NIS) i Dalibor Ilić (Igokea) dobili su poziv da učestvuju na NBA kampu ”Košarka bez granica”. Kamp organizuju FIBA i NBA, a ove godine će se održati od 16. do 18. februara u Los Anđelesu, kao deo NBA Ol star vikenda. Na spisku zvanica za učešće se nalaze 65 košarkaša iz 36 zemalja, a predavači i treneri na kampu će im biti Al Horford (Boston), Goran Dragić (Majami), Domantas Sabonis (Indijana), Timofej Mozgov (Bruklin) i Sem Deker (LA Klipers).\nTakođe, mladi košarkaši će sarađivati tokom kampa i sa asistentima u stručnim štabovima NBA ligaša, Džon Brajant (Filadelfija), Ed Pinkni (Minesota), Džona Hersku (El Ej Lejkers) i Vil Skot (LA Lejkers).\nU organizaciji Košarkaškog saveza Srbije, NBA i FIBA će u avgustu u Beogradu održati kamp “Košarka bez granica”, a u planu je da učestvuje 80 košarkaša i košarkašica iz Evrope po odabiru NBA.\n← Održano treće kolo Regiona Zapadne Srbije\nIvan Jević pozvao kadete za dve provere protiv Hrvatske pred drugi krug kvalifikacija za EP →\n19. avgusta 2017. Anđela Stošić Komentari su isključeni na Pionirke ipak u razigravanju za petu poziciju\nNovi turnir KK Tim Sistem\n8. juna 2018. Anđela Stošić Komentari su isključeni na Novi turnir KK Tim Sistem\n16. avgusta 2018. Anđela Stošić Komentari su isključeni na Košarkaši stali u četvrtfinalu Evropskog prvenstva


Novo priznanje za Mažića - Sportske.net\nNovo priznanje za Mažića\nNajbolji srpski sudija koji će pravdu deliti i na večitom derbiju, dobio je novo priznanje u globalnim okvirima.\nNakon sezone u kojoj je pravdu delio širom evropskih terena, Milorad Mažić napravio je još jedan korak napred.\nNaime, najbolji srpski arbitar je dobio poverenje FIFA koja mu je ukazala čast da bude deo sudijske ekipe koja će biti zadužena za arbitražu Svetskog prvenstva za juniore koje će biti odigrano u Turskoj u junu ove godine.\nSvakako, juniorsko prvenstvo će poslužiti kao generalna proba pred 2014. godinu i svetsku smotru seniora u Brazilu gde se realno očekuje da će se naći i naš sudija.\nInače, sudijsku trojku iz Srbije će na čelu sa Mažićem činiti još Milovan Ristić i Dalibor Đurđević.\nMažić se našao u proverenom društvu sudija od kojih se između ostalih izdvajaju Eriksen iz Švedske, Kasai iz Mađarske, Ricoli iz Italije, Maljenko iz Španije, Skomina iz Slovenije, Čakir iz Turske i ostali.\nNaravno, Mažić će pre svega biti zadužen za deljenje pravde na sutrašnjem večitom derbiju uoči kojeg je iz tabora večitih rivala stiglo zajedničko saopštenje i apel navijačima koje možete pročitati OVDE.


Poznati pomogli humanitarnu akciju i zapevali "Voli, voli, voli" » Antrfile\nNaslovna VESTI Poznati pomogli humanitarnu akciju i zapevali “Voli, voli, voli”\nNevena Božović i Bojan Vasković, Printscreen YouTube\nPoznati muzičari okupili su se kako bi zajedno pomogli humanitarnoj akciji za obezbeđivanje obroka siromašnim sugrađanima.\nLena Kovačević u spotu sa decom, Printscreen YouTube\nLena Kovačević, Jelena Tomašević, Nevena Božović, Aleksandar Sale Cvetković iz “Tropiko benda” i Bojan Vasković, pevač “Leksington benda” zajedno su otpevali pesmu “Voli, voli, voli”, autora Andreja Andrejevića (muzika i arnažman) i Violete Sandić (tekst), kako bi pomogli prikupljanju sredstava za crkvene kuhinje.\nPozivu se odazvala i Jelena Tomašević, Printscreen YouTube\nGodinama Versko dobrotvorno starateljstvo aktivno se bavi problemom gladi i nastoji da najugroženijim sugrađanima obezbedi kvalitetan kuvani obrok svakog radnog dana. Preko dve hiljade ljudi dobije šansu da se prehrani u crkvenoj kuhinji, ali je neophodan novi priliv sredstava kako bi moglo da se nastavi sa obezbeđivanjem hrane.\nU cilju podizanja svesti o ovom aktuelnom problemu snimljen je spot za pesmu “Voli, voli, voli”. Ova dirljiva pesma govori o ljubavi prema bližnjima kao i o neophodnoj pomoći za one koji su najugroženiji.\nUveden je i sms broj 2844 – jedna poruka obezbeđuje jedan obrok. Info telefon za sve koji žele da doniraju namirnice: 011 2182 776.\nPrethodni članak“Psihomodo Pop” objavio spot za novi singl “Sve će biti u redu”\nSledeći članakJovan Del Arno i Kojot poručuju da “Još uvek ima nade”


Andželina Džoli i skrining raka\nKinezi već spremili svoju verziju „Androida“ i dali joj moćno ime\nD. C. 6. novembra 2014. 05:00\nBroj preporuka lekara o savetovanju i testiranju u vezi sa rizikom od raka dojke – više je nego udvostručen širom Velike Britanije nakon što je poznata glumica Andželina Džoli u maju prošle godine objavila da je pozitivno testirana na BRCA1 mutaciju gena i bila podvrgnuta dvostrukoj mastektomiji.\nSlavnoj glumici majka je preminula u 56. godini nakon što je skoro deceniju bolovala od raka dojke, pa je Andželina stoga izjavila da želi javno da govori o svom problemu u nadi da će druge žene imati koristi od njenog iskustva.\nOvakve vesti mogu imati kratkoročni efekat na ponašanje ljudi u vezi sa zdravljem, ali istraživači iz bolnice Sent Meri u Mančesteru utvrdili su da „Andželina efekat“ nije bio samo neposredan već dugotrajan, i to sa tendencijom rasta.\nIstraživači su u potrazi za praćenjem efekata koristili podatke 12 klinika koje se bave porodičnim istorijama bolesti i 9 regionalnih genetskih centara u Velikoj Britaniji. Utvrdili su da je dva i po puta povećan broj preporuka lekara u junu i julu 2013. godine (odmah nakon što se glumica otvorila javnosti) u poređenju sa istim mesecima 2012. godine. Ovaj porast je nastavio istim tempom u periodu od avgusta do oktobra u odnosu na isti period prethodne godine.\nUpozorenje stručnjaka: silikoni izazivaju – RAK (foto, video)\nSličan efekat na aktivnosti zdravstvene službe desio se i pre šest godina, kada je rijaliti TV zvezda Džejd Gudi umrla od raka grlića materice.\nIstraživači veruju da je izlazak u javnost Andželine Džoli učinio da ljudi budu svesniji rizika od porodične istorije raka i strategije redukovanja rizika koja se može preduzeti.\nGeret Evans, profesor kliničke genetike i vodeći istraživač, kaže: „Izjava Andželine Džoli o BRCA1 mutaciji gena i odlasku na operaciju koja smanjuje rizik – verovatno je imala veći uticaj od izjava drugih poznatih ličnosti zbog njenog imidža glamurozne i jake žene. Moguće je da je to umanjilo strah pacijenata o gubitku seksualnog identiteta posle preventivne operacije i ohrabrilo one koji ranije nisu razmotrili genetsko testiranje.“\n„Naravno, u nekim slučajevima trebalo bi uraditi mastektomiju, ali postoje i određeni lekovi, kao što je tamoksifen, kao i određene promene u načinu života, zdrava ishrana i više vežbanja, koje žene takođe mogu razmotriti“, dodaje on.\nOvo je još jedan slučaj koji „opominje“ osobe koje u porodici imaju nasledne bolesti ili povećan rizik od nekih bolesti – da se posavetuju sa lekarom i po njegovoj preporuci odlaze na redovne preglede u skladu sa „porodičnim nasleđem“, godinama starosti i svojim zdravstvenim stanjem.\nrak dojkeandželina džoli i rakistorija blesti u porodicimastektomijanasledne bolestinasledni rizici od bolesti


Novinarska i medijska udruženja i organizacije podržavaju zahteve protesta\nBeta 11. aprila 2017. 10:35\nNovinarska i medijska udruženja i organizacije iz Srbije podržale su danas zahteve koje su izneli učesnici protesta „Protiv diktature“, koji se odnose na slobodu medija, smenu članova Saveta Regulatornog tela za elektronske medije (REM) i rukovodećih ljudi javnih servisa Srbije i Vojvodine.\nU saopštenju organizacija stoji da su na medijskoj sceni Srbije potrebni i mnogi drugi „duboki rezovi“, ali da ispunjavanje ovih zahteva predstavlja prvi korak ka „obezbedjenju medijskog pluralizma i sprečavanju dalje zloupotrebe medija od vlasti“.\nNovinarska i medijska udruženja i organizacije su zahvalile gradjanima koji protestuju zbog toga što su shvatili značaj medija i važnost borbe za medijske slobode.\n„Zahvaljujemo ljudima koji su ustali u odbranu onoga što im pripada, a to su institucije koje, uvek i pre svega, treba da budu vodjene javnim interesom. Zahvaljujemo i zbog toga što su shvatili značaj medija i koliko je važno boriti se za medijske slobode“, piše u saopštenju.\nUdruženja su ocenila da REM radi suprotno zakonu, da u njemu sede nekompetentne a politički podobne osobe, koje su prema njihovom mišljenju dovedene partijskim putem, u pojedinim slučajevima i uz drastična kršenja zakona.\nKritika je upućena i na račun javnih medijskih servisa, a udruženja navode da oni prema Zakonu o javnim medijskim servisima imaju posebnu obavezu da izveštavaju u skladu sa javnim interesom, profesionalno, istinito, potpuno i blagovremeno.\n„Tokom izborne kampanje, javni servisi su takodje dosegli vrhunac neprofesionalizma i političke instrumentalizacije. Dok desetine hiljada gradjana svakodnevno protestuje tražeći promene, rukovodstva javnih servisa ignorišu stvarnost koja im viče i zviždi sa ulica“, piše u saopštenju.\nUdruženja su takodje zatražila da zbog toga rukovodstva javnih servisa hitno podnesu ostavku i „prestanu da sramote novinarsku profesiju“.\nDodaje se da se novinarska i medijska udruženja zalažu i za striktno poštovanje Kodeksa novinara Srbije kroz jačanje samoregulacije, a da je u ovoj situaciji potrebno „oštro ogradjivanje svih institucija, javnih ličnosti i društveno odgovornih preduzeća od medija koji ga svakodnevno i drastično krše“.\n„Pravosudje u Srbiji treba da sankcioniše medije koji krše Zakon o javnom informisanju i medijima, ali na način koji je uskladjen sa visokim standardima Evropskog suda za ljudska prava u Strazburu, što podrazumeva da Zakon važi jednako za sve, uključujući tu i dužinu trajanja sudskih procesa“, piše u saopštenju.\nPotpisali su ga Nezavisno udruženje novinara Srbije (NUNS), Nezavisno društvo novinara Vojvodine (NDNV), Asocijacija nezavisnih elektronskih medija (ANEM), Asocijacija lokalnih nezavisnih medija Lokal pres, Asocijacija onlajn medija (AOM) i Slavko Ćuruvija fondacija.